
ERIK BØGH 



PEDER ERfKSENS EFERLADEN8KABER 



FORORD. 



Jeg har skrevet mange Lejlighedsdigte, end ogsaa saa 
mange, at de vilde blive mange for mange til at udgives, selv 
om de havde været gode allesammen. 

Nogle af dem er skrevne i en Haandevending ; men paa 
mange har jeg anvendt et Par Dage, ja, derover, for at de 
skulde se ud til at være skrevne lige saa hurtigt, og det er 
derfor ingen Overdrivelse, naar jeg forsikrer, at de tilsammen 
har kostet mig et Par Aar af min Arbejdstid og den samme 
Flid og Omhu som mine andre Digte og Viser. 

Derfor vilde jeg nødig tro Andet, end at et Udvalg af 
dem maatte kunne taale at høres eller ses mere end den ene 
Gang, de efter deres Bestemmelse er blevne sagte eller 
sungne, og at det har et lille Krav paa Plads mellem mine 
Arbejder. 

For at imidlertid ingen eventuel Exekutor i mit literære 
Bo skal føle sig fristet til af disse Smaating at bjærge flere, 
end Baaden kan bære, har jeg selv gjort dette Udvalg. Det 
er ubetinget den mindste Del, hvoraf jeg har Afskrift eller 
Aftryk, og naar jeg af denne igen kun har mærket en Tredie- 
del med mit ImprimaUiry haaber jeg, at min Nænsomhed ikke 
er gaaet for vidt. 

Det vil næppe være vanskeligt mellem de udelukkede 
Viser, Tidsdigte, Rimbreve etc. at finde nogle, der med Føje 
kunde være foretrukne ; men de har i alt Fald den Fejl at 
være overtallige; Samlingen er stor nok, og Forskellen er 
næppe betydelig. Jeg lyser dem derfor alle tilsammen ud 
af Kuld og Køn og erklærer dem herved for uberettigede 
til oifenlig at bære mit Navn. Jeg protesterer mod, at Nogen 
optrykker dem, og hvis det ikke forslaar, udtaler jeg mit 
frygteligste Anatema mod Enhver, der i saa Henseende vil 
overtræde mit Forbud. 

Ve over ham, den Synder! Gid han selv maa blive 
Lejlighedsdigter! Gid han maa komme til at ofre Lejligheds- 
digtningen saa mange Dage og Nætter, som jeg har gjort, 
og gid han, ligesom jeg, endda maa faa Ord for at være 
vrangvillig, fordi han ikke kan ofre dobbelt saa mange ! Gid 
de tretten evige Melodier, som »Alle kan synge«, maa lyde 
i hans Øren fra Morgen til Aften! Gid alle de Myriader af 
overstregede Verslinier, som jeg har kastet i Papirkurven, 
maa gaa igen i hans Hjærne og flyde ud gennem hans Ten ! 
Gid hans egne Viser- maa skingre efter ham fra enhver 
Skrigerinde-Forhøjning, gid alle Vesterbros og Frederiksbergs 
poetiske Misgerninger maa løbe Landet rundt under hans 
Navn, og gid han maa ende som obligat Festdigter paa 
Skydebanen ! 

Erik Bøgh. 

TIDSDIGTE 

EN SPLINTERNY VISE 

OM ALLE DE PAAFUND, SOM DEN SKAMMELIGE FOLKESNAK 
TILLÆGGER DE USKYLDIGE BONDEVENNER. 

(1860). 



Mel.: Lott' ist todt! (med behørige Optakter). 

Solo. 

I har vel hørt de underlige 

Ting, man nu fortæller, 
Som løber om fra Dør til Dør, 

fra Kælder og til Kælder? 
Man siger, Bondevennerne 

vil af med vor Forfatning 
Og at de ender med at faa 

en Tvangslov i Erstatning. 

Kor: 
:,: Nej tænk :,:, hvor vidt den Snak kan gaa! 

Det er jo rent forskrækkeligt 

Hvad Folk kan finde paa! 

Da vore Ministerier 

gaar af og paa bestandigt, 
Og da det er saa svært at faa 

et rigtig menigmandigt, 
Skal Portefeuillerne, naar nu 

der atter bliver Krise, 
Opraabes til Licitation 

som anden Entreprise. 
Nej tænk — osv. 



Og alle andre Levebrød 

skal ordenlig beskæres, | 

Og al Examen falde bort, | 

for den kan godt undværes. 
»En Mand, der kan diktere, 

og en halv Snes Skriverkarle! 
Saa har jo straks ethvert Kontor 

et herligt Personale.« 
Nej tænk — osv. 



De gamle fede Præstekald 

skal laves om til mavre, 
Og Degnene — ja, de skal nøj's 

med Hakkelse og Havre. 
Al Skolelærdom falder bort, 

og Frugterne skal se's i, 
At vi faar straks paa Timen Fred 

med Holsten og i Slesvig. 
Nej tænk — osv. 

Og Vægterne skal takkes af — 

og er Tumult i Vente, 
Saa laver man i Hast en Flok 

Gardister til Betjente. 
Og hvis det skulde knibe, kan 

botanisk Have købes. 
Og der kan plantes Bambusrør 

saa mange, som behøves. 
Nej tænk — osv. 



Halvtredsindstyve Tusend skal 

der spares paa Teatret, 
»Naar det har løbet Linen ud«, 

bli'r Alting omkalfatret; 
Saa skal Lokalet lejes ud 

til Brug for Dilettanter 
Og styres af en Oberst og 

tre Kommandersergeanter. 
Nej tænk — osv. 



Med Thorvaldsens Museum skal 

det blive noget Andet: 
»de Kuriositeter« der 

de koster saa forbandet! 
Nej, Kassen skal forpagtes bort, 

Entreen skal betales, 
Enhver Figur skal pudses op 

fra ny og oljemales. 

Nej tænk — osv. 

Og Digt og Sang og Skuespil 

skal grundig censureres; 
»Den offenlige*) Sædelighed c, 

den maa ej læderes. 
Og sker der noget Skandaløst, 

derom maa Ingen tale: 
Den mindste Allusion dertil 

skal straffes som Skandale. 
Nej tænk — osv. 

Ja nu, Kamrater, har I hørt 

hvad Per og Poul fortæller — 
I tror det ikke, mærker jeg, 

Ja, jeg sgu ikke heller. 
Jeg siger lige tværtimod, 

at naar man bare kender 
Dem ret, er det et herligt Folk, 

de kære Bondevenner. 

Kor. 
:,: Ja vist! :,: et prægtigt Folk — lad gaa! i 

Men der kan Ingen regne ud / 

Hvad De kan finde paa. \ 

Har Nogen Lyst at blive vred 

for Visen — naa, det kan De! 
Det bliver deres Sag, for jeg 

har Jics injuriandi. 



^) De formentlige Allusioner til Grevinde Danner i »Grevinden og 
hendes Søskendebarn« havde Doktor G. Winther paa Tinge betegnet 
som Angreb paa »den offenlige Sædelighed«. i 



Jeg skælder ud — jeg frygter ej 

for Ret og Prokurator. 
Hvad Pokker vil de gøre mig? 

Jeg er — Improvisator!^) 

Kor. 
:,: Ja tænk, :,: hvor vidt man saa kan gaa, 

Saa er der ingen Grænse for 

Hvad man kan hitte paa. 



NIELS MATHISENS REJSE 

TIL KJØBENHAVN I AARET 1860. BESUNGET PAA 
KUNSTNERKARNEVALET S. A. 



Aa ded va i Ored, de mærkværdie Or, 

Da Kammerherre Berlin g*) røj a Pinden, 
Da Nouen raabte Hurra faa Fogh*) aa faa Rugaard, 
Aa Nouen raabte: »Nør mæ Greuindenic ^ 

Da Tor ned paa Ama'ertorr*) bleu reued nør — , 
Og da »den norske Dame«®) fek banked Røggen mør, 
Da Borgen bleu Menister aa fek Potter paa sin Dør') 
Og Jessen^) va saa gruelit i Vinden. 



^) Da der blev søgt om Tilladelse til at sagsøge Tscherning, 
fordi han paa Tinge havde injurieret en Redaktør, undskyldte et Med- 
lem ham med: at han var — Improvisator. 

') Dengang hed det »Princippet Berling«. *) Redaktør af >Sand- 
hedsfaklen«. *) En lille Murstensbygning adususpuhlicoSy som Pøblen 
under Nytaars-Optøjeme nedrev i Mangel af en Bastille. *) Et op- 
digtet Væsen, som ved samme Lejlighed ifølge en Avisartikel skulde 
have faaet Stokkeprygl. *») Af Studenterne. ') I Hotel Royal. 

Da var'ed, a Frederiksborr brændte a, 

Aa ded va jo grueli ilde. 
Paa Slotted vidste Ingen, hvor Ilden kom fra, 

For de hadde Alle væ't te Gilde. ^) 
Aa Sprøjterne kom føst, da Alting va brændt, 
Ja, tænk, sikken Ulykke der ku' ha' hændt, 
Ded kneu mæ aa redde Hendes Naades Engstrument,^) 
Faa Bagtrappen den va saa lille. 

Aa der bleu stor Sorre i hele Kongens Gaard, 

Men dou allermest blandt de Sæle. 
Ministerne de reu dom i dørres Skæg og Haar, 

Lakajerne de tabte Maal aa Mæle. 
Aa Berlin g aa Jonas^) de svemmede i Graad, 
Aa Holst,*) ja, han græd, saa Avisen bleu vaad. 
Da hitted I. A. Hansen aa Gert Winther paa Raad, 

For ded var nu tou kløgtige Sjæle. 



De skekked dørre Breue yd i Øst aa i Vest 

Om Deppetation aa Adresse, 
Aa vi, ja, vi skreu under aa ga dem Attest, 

A vi va nu saa mejed vel tefresse. 
Ded Næste, de va: der sku En følle med, 
Aa ded æ saa dyrt aa ta' saaddan åsted. 
Men jæ sa': »Aa Skit — ikke anned end ded!« 
— For jæ sku jost eng mæ ed Læs Gresse. 



*) Brandforhør blev allemaadigst forbudt. ^) Grevindens Flygel 
bliev frelst, mens det meste af den historiske Portrætsamling brændte. 
®) Kammerraad og Faktotum, senere Impressario. *) Red. af »Berl. Tid.« 

Aa saa holdt vi Mødde, aa hvem bløv deppetert? 

Jou, ded bleu mensæl Nels iMathisen. 
Ded Hele — ja, ded gek jou en Smule forkert, 

Faa vi kom først eng etter Krisen.^) 
Men vi gek ju op mæ Adressen endda, 
Aa Kongen, han Sæl, han sa' : »Tak ska' I ha« 
Aa ga vos Bellet te Komedien — ja, 

Ded stou ju altsammens i Avisen. 

Aa etter Audiensen saa fek vi alle Lou 

Aa helse paa hans høje Gemalinde — 

Ded ka 1 trou va Noued aa se — hinnæ dou! 
Hvad ded va for en hensigtsmæssig Kvinde. 

Vi tænkte ju, a ded va en mejed fornem En, 

Men ded va dou farligt, hva hun va gemen; 

Hun sa »Børen!« te vos — ja, ded va sku en ren 
Umulihed a trou, hun va Greuinde. 

Se her, kære Venner, her ser I ed Portræt;*) 
Jæ køute de' derinde mæ desamme. 

Aat Skelling ga jæ for 'ed — betragt 'ed, aa gæt, 
Hva de æ for en øndelig Madame! — 

Ded æ Greuinde Danner, de Danskes Trøst aa Fryd! 

Tænk al denne Dejlihed, al denne Dyd 

Aa al denne Aangdom, hvor den maa ta sig yd, 
Naa den bliuer sat i Glas aa Ramme. 



^) AdresseD kom først, efterat Ministeriet Rotwitt var afgaaet. 
*) En entreprenant Isenkræmmer havde anmodet Claudius Rosenhoff om 
at forsyne nogle tyske Fireskillii;gsbilleder (»Neu Ruppin bei Gustav 
Kyhn«) med danske Underskrifter. Et Fantasibillede af en ung Skønhed 
i Baldragt kom saaledes til at gælde for »Grevinde Danner« og blev 
til dobbelt Pris solgt i Tusendvis — især paa Landet. 

DEN NYESTE PJECE. 

(1865). 



Nej, har De læst den nyeste 

af vore nye Pjecer? 
Det er et Mesterværk, som maa 

forbavse hver en Læser. 
Den siger lige ud, hvad der 

kan hjælpe os paa Fode — 
Aa, den Forfatter! . Hvad det er 

tor et mærkværdigt Ho'de! 
:,: De faar :,: den alle gratis sendt, 

Og den er det Mærkværdigste, 

som man har set paa Prent! 

Det hedder deri: for at faa 

»De gode gamle Dage«, 
Var det i Grunden bedst at gaa 

to Hundred Aar tilbage; 
Men finder Folk den Tur for lang — 

nu vel! Saa maa de føjes: 
Med tred've Aars Tilbagegang, 

kan man jo ogsaa nøjes! 
:,: March, march! :,: det hele Regiment! 

Kun Halen er paa rette Vej — 

det har vi set paa Prent. 

Da al Slags Nationalmani 

med Spot og Skade ender 

Og bringer os i Klammeri 
med Fættere og Venner, 

Alt Nationalt — endogsaa Grød 
og Træsko — skal forbydes, 

Og hjælper ikke Vand og Brød, 
skal de Rebelske skydes. 

:,: Det er :,: kun hvad de har fortjent; 
»Al vor Fortræd er national« — 
det har vi set paa Prent. 

Skandinavisme — det er Grimen 

læsæ majestatis. 
Blot Ordet nævnes — straks paa Stedet: 

Syv og Tyve gratis! 
Og drikker Nogen »brorskål« med 

en Svensker, straffes Manden 
Som Højforræder efter Lovens 

Sjette, Fjerde, Anden. 
:,: Pas paa :,: det virker ekscellent; 

Han gør det ikke anden Gang, 

det har jeg læst paa Prent. 

*0g dernæst maa vi ha en Lov, 
der sætter Skik paa Pressen, 

Saa Ingen mer tør være grov 

mod Preussen og mod Hessen. 

Saasnart en Synder kommer med 
et Ord, der klinger ilde 

Paa højere Steder — straks afsted 
ud til Vridsløselille! 

:,: Det vil :,: nok lære hver Skribent, 
At det er kun mod Smaafolk, 
man tør være grov paa Prent. 



Saa maa vi et Sibirien 

paa Island etablere, 
Hvor man kan sende Russer hen, 

naar de vil demonstrere. 
Der har de Plads at tumle sig, 

der kan de prægtig foVes 
Med Klipfisk og med Rypesteg, 

til de har lært sig mares. 
:,: Betænk, :,: hvor sundt et Traktement ! 

Og Islandsk Mos er styrkende — 

det har jeg set paa Prent! 



*De gamle Privilegier 

skal atter respekteres, 
Og alle nye Frøkener 

og Fruer degraderes. 
Saasnart man ser et FuldblodsspæncJ 

med Topper og Lakajer, 
Straks bukker alle Borgermænd, 

og Konerne — de nejer. 
:,: Ja ja :,: : De ler dera*, men vent! 

Jeg veed, hvor det er Skik og Brug 

det har jeg set paa Prent. 

For Resten ser jeg nok, De tror, 
at jeg staar her og spøger; 

Men enten De ta*er mine Ord 
for Alvor eller Løjer, 

Jeg siger: Manden og hans Bog 
skal Ingen ignorere! 

Han tror, at han er rigtig klog — 
og det kan gerne være. 

:,: Han er :,: i alt Fald konsekvent, 
Og der er Mange, som har tænkt 
hvad han har sagt paa Prent. 



De to med ♦ betegnede Vers blev forbudte af Ministeriet Heltzen, 
da Visen, der var indlagt i »Hr. Grylles nyeste Viser«, blev sungen 
paa Kasino. 



FARVEL 

TIL AARET 1866 — PAA NYTAARSAFTEN. 



Skaal, Gamle ! Tak for i Aar og i Dag ! 
Ja, lad det ikke forskrække Dem — 
Men Verdens-Uret er faldet til Slag: 
Nu maa De gaa hjem og lægge Dem. 

De trænger til Ro og kan være tilfreds: 
De er notabiliseret. 
Attenhundredogseksogtres 
Med Rødt er blevet noteret. 

At ikke Alt, hvad De gjorde, var net, 
Det skal Vorherre vide. 
Men at De ikke vil glemmes saa let, 
Derpaa kan De trøstig lide. 

De har jo gjort Mirakler saagar 
For Stumperne atter at samle: 
Den nye forfløjne Verden De har 
Med et Reb surret fast til den gamle. 

De har — hvad der maa forbavse Enhver 
Lært en Habsburger falde til Føje, 
Kureret det blinde Hannover for Stær 
Og sat Hessen i Spændetrøje. 

De har forstaaet med Kunst og Kraft 
De tyske Knipler at høvle, 
Og hvor smukt har De ikke sat Skaft 
Paa Italiens Støvle! 

■ 

Og — hvad der især er os Danske kært 
Er, at Schleswig-Holsteineriet 
I Deres Skole grundig har lært, 
Hvordan det er blevet »befriet«. 

Os selv forskaffede De i Prag 
Den mageløse Artikel, 
Vi kan glæde os over til Dommedag, 
Saa sandt vor Ven hedder Mikkel. 

Og tænk, hvilke Strømme af Visdomsord 
De fra Talerstole og Tønder 
Lod udvælde, førend De kastede Jord 
Paa vort Rigsraad, den salig Synder. 

Ja, undskyld, ærværdige Seksogtres, 
Jeg kan ikke dvæle ved Tanken 
Om al Deres Godhed uden en vis 
Beklemthed og Hjærtebanken ! 

Men, ærlig talt, nu, da Klokken slaar 
Og De vandrer til Deres Fædre: 
De var et højst respektabelt Aar — 
Men — vi haaber dog paa et bedre! 



GLÆDELIGT NYTAAR 

FRA FOLKETS AVIS. 
1874. 



Glædeligt Nytaar og alt muligt Godt 
Til Alle lige fra Landets Drot 
Til den allerlandligste Menige! 
Held og Lykke for En og Hver 
I Hverdagsdont og i Højtidsfærd! 
Fred for Vrøvl og unødigt Besvær, 
Og, hvad I trænger til især: 
Gid I maa blive lidt enige! 

2 

Glædeligt Nytaar, I Herrer, der staa 
I Kongens Raad, ekscellente som Faa 
I Viden og i Veltalenhed! 
Gud give Jer, hvad det har skortet paa: 
Hver et Par Staalhandsker, der kan forslaa, 
Og Mod og Marv til at bruge dem saa, 
At hverken de Store eller de Smaa 
Skal mærke mere til Valenhed! 



Glædeligt Nytaar, I Plovens Mænd! 
Jeg ønsker Jer som oprigtig Ven: 
Gid I maa stadig bevare den 
Frihed, der snart naar Jer op over Ørerne! 
Ja, naar hos Andre I vil respektere den, 
Gid I endogsaa maa multiplicere den. 
Men gid især, at I maa vurdere den. 
Og at I aldrig maa assurere den 
Uden Regnskab med Assurandørerne ! 



Glædeligt Nytaar, I, som maa slide 

Fra Morgengry og til Aftenstide! 

Gid I uden at skrue og stride 

Maa lønnes, som I er dulige! 

Og gid I paa den anden Side, 

Om just ej Jeres Kaar er blide, 

Maa til Trods for Fristerne vide. 

At slaa Jer til Taals med — det Mulige! 



19. 



Glædeligt Nytaar og alt muligt Nyt, 
Lige saa snart det fra Pennen er flydt, 
Ønsker jeg Abonnenterne ! 
De skal faa Alt, hvad vi hører og ser. 
Straks — naar de ikke forlanger Mer; 
Men fortælle det blot et Kvarter, 
Førend det sker (eller ikke sker!), 
Det gør vi nødig mod Konkurrenterne! 



DEN NYESTE HELLIGTREKONGERS-LEGENDE. 

(1874). 



Om de tre Vise fra Østerland 
Er det jo aldeles notorisk. 
At de har eksisteret — det kan 
bevises bibelhistorisk. 

Om Helligtrekonger ne derimod 
Paastaar Krønike-Kenderne : 
At de aldrig har sat deres Fod 
Udenfor Munkelegenderne. 

Men det er vist verdslig vantro Tant, 
Tiltrods al Skriven og Snakken; 
Saa Meget er baade vist og sandt: 
De findes i Almanakken. 

2* 



20 



I Køln, der har man dem i et Skrin 
Under Domkirkens Tabernakel, 
Og der staar skrevet paa Klosterlatin, 
At de kom der ved et Mirakel. 

Det er jo muligt, at deres tre 
Riger var smaa og barbariske, 
Og deres Kongeligheder maaske 
Var noget . . . parlamentariske. 

Men Sakristanen veed, hvem de var, 
Saa ingen Protest kan gavne; 
Kaspar, Melkior og Baltasar 
Var deres Døbenavne. 

Og i deres Billeder ejer man 
Et Bevis, som vi ej tør bestride; 
St. Balsar var nemlig Morian, 
Mens begge de andre var hvide. 

Og der er just nys fra den hellige Stad 
Fortalt noget højst Mærkværdigt, 
Som staar i et kejserlig preussisk Blad^) 
Og følgelig er sandfærdigt. 

Nu, sidste Helligtrekongersnat, 
Da Hanen var ved at gale, 
Vaagned de tre Majestæter brat 
Af deres hellige Dvale. 



') Kladderadatsch »»/i 74. 

St. Kaspar strakte sin lange Krop: 
»Nu ingen Syvsoven mere! 
Det er paa Tide, at vi staar op 
Og giver os til at regere. 

Verden er ked af at skændes og slaas, 
De Vantro er prostituerede, 
Og hele Stemningen er for os 
Højhellige Balsamerede. 

Jeg gaar til Spanien. Stol kun paa: 
Der er Kongenøden alvorlig. 
Man tager med Kyshaand, hvem man kan faa. 
Om han er aldrig saa daarlig. 

De spanske Faar skal faa deres Uld 
Klippet af Jesuitterne. 
Naar man, som jeg, kan »ofre Guld«, 
Har man jo alle Banditterne.« 

St. Melkior gabede: »Hver sin Lyst! 
Mig huer Frankrig bedre. 
Jeg lader mig krone i Rheims til Trøst 
For alle de hellige Fædre. 

Kommunebrande har — Gud ske Lov! — 
Gjort Folk saa hede om Ørerne, 
At Petroleum snart er saa »flov« 
Som selve Petrolørerne. 

Alle sukker paa Prosa og Rim 
Efter en rigtig despotisk 
Enehersker, der er legitim 
Og ikke komplet idiotisk. 

Jeg ofrer lidt Virak, og Alt vil gaa; 
Straks Kirken mm Trone rejser — 
Hvad kan den ønske sig Mer end at faa 
En Helligtrekonge til Kejser!« 

Men sorte St. Balsar, han vendte sit Skrog 
Om paa den lade Side 
Og svarede dem i sit Negersprog: 
»Endnu er det ikke paa Tide. 

I Spanien skyder man uden Respekt 
Endnu til Maals efter Konger, 
Ja, selve Vorherre har man frækt 
Plyndret paa alle Fa9oner. 

Og i Frankrig — der er som bekendt 
Guillotinen saadan i Mode, 
At Ingen tør møde som Prætendent, 
Naar blot han har Spor af Ho'de. 

Nej, oppe i Norden, der er et charmant 
Land, som er værd at eje; 
Endnu er det ikke rigtig vakant. 
Men det er paa gode Veje. 

Alt er der i det bedste Spor 

Til at gaa bag ad Dansen : 

Man tror det Utrolige — ja, man betror 

Sig endogsaa til I. A. Hansen. 

Man arbejder rask paa et Avtograti 
Af de allermenigste Menige; 
At deres Vilje er Lov — deri 
Er de aldeles enige. 

Jeg ser allerede i Tidens Tegn 

Den Religion, der kommer, 

Naar de faar Bjørnbak til Erkedegn 

Og til Ypperstepræst — Mogens Sommer. 

St. Pio, St. Geleff og St. Brix 
Man smykker med Martyrglorien. 
Bliver først Galgen til Krucifiks, 
Saa kender vi nok Historien. 



Da gaar til Danmark min Kongevej 
Gennem straalende Æreporte; 
For mod de Røde kender man ej 
Anden Hjælp, end de Sorte.« 

Kaspar og Melkior havde i Ro 
Hørt paa den sorte Tale 
Og vilde just svare begge To — 
Da hørte de Hanen gale. 

Alle Tre sank i Skrinet hen, 

Og hermed slutter Legenden; 

Men, venter I blot, til de vaagner igen, 

Skal jeg nok fortælle Jer Enden. 



INTERVIEW 

HOS AARET 1892, EKSPEDERET DEN 15. MARTS 1891 



Højbaarne, haabfulde Niti-Tol 
Tilgiv, at jeg maa vække 
Dem af Embryonernes Ro ! 
Reporterne er jo frække. 
Først om halvtiende Maaned ser 
De Lyset, men dersom jeg vilde 
Høflig vente til den Tid, sker 
Mig Skammen at komme forsilde. 



Redaktionen afsagde sidst 
Den kategoriske Kendelse: 
»Femtende Marts er den yderste Frist 
For Manuskriptets Indsendelse«. 
Og dette Ultimatum har nu 
Trods min Ulyst bevæget 
Mig til at begaa mit Interwiew, 
Førend de kommer af Æget. 

Altsaa først: Kan vi stole paa, 

At det er vist, De vil komme? 

Vor gamle Jord kan saa let forgaa, 

Førend Aaret er omme. 

Der lyder jo Dommedagstrompeter 

Daglig hos Irvingianerne, 

Og — hvad der er værst — de Pokkers Kometer 

Holder sig ikke paa Banerne. 

Dernæst: Er De Mand for at magte dem, 

Der truer at lægge os øde — 

De Spøgelser, som overalt titter frem: 

Det gyldne, det sorte, det røde? 

Og kan De give os Garanti 

For, at ingen Nationer 

Faar Lov at begaa Milliard-Røveri 

Og Nedslagtning af Millioner? 

Jeg haaber det Bedste, og hvis De forstaar 
De Stores Krigstog at hindre. 
Tør jeg vel ogsaa tro. De formaar 
At værne vort Liv mod de Mindre — 
Jeg mener de smaabitte Sygdomsdyr, 
Der skjuler sig for vore Blikke; 
Paa dem maa De endelig holde Styr, 
For det kan Lægerne ikke. 

Endvidere vilde jeg gerne vide. 
Om De staar eller hælder 
Til højre eller til venstre Side, 
Skønt derom dog mindst det gælder 1 

Kunde De blot skaffe Enighed i, 
At først og fremmest Partierne 
Vilde tage det Heles Parti, 
Saa slap vi saa nemt Kævlerierne. 

Har De bettenkt at instruere 

Retfærdighedens Udøvere 

Om uden Naade at attrapere 

Mordere, Tyve og Røvere? — 

Eller tror De, enhver Forbryder 

Har ved Arv taget Skade 

Og gjort sig fortjent derved, at han yder 

Stof til Bøger og Blade? 

Tør man haabe, De vil bevare 
De skrivende Herrer og Damer 
Fra at forøge vort Repertoire 
Med sygdomshistoriske Dramer? 
Eller vil De, at vort Teater 
Skal blive en Anstalt, hvori 
Studentinder og Kandidater 
Kan lære Patologi? 

Vel har vor Kunst et Akademi; 

Men tænker De paa at samle 

Vor talløse Kunstner-Ungdom deri 

Med Resterne af de Gamle? 

Tror De ikke, det vilde lønne 

Sig meget bedre at bygge 

Foruden det, vi har for den skønne. 

Et dobbelt saa stort for den stygge? 

Vil De fremdeles sige mig Lidt 

Om, hvad De vil gøre for Kvinden — 

Ja, og for Manden? Han er jo tit 

Lige saa ilde i Vinden! 

Skal han overalt give Plads for de fine 

Frøkener og Madammer, 

Saa maa vi antage maskuline 

Tjenestepiger og Ammer. 

Vil De forsøge at genindføre 

Kloster-Askesens Herlighed? 

Eller stræbe at muliggøre 

Guldalderens frie Kærlighed? 

Vi har Mange, der venter saa smaat 

Paa Ægteskabstvangens Bekrigelse 

Og gerne vil holde Bryllup — men blot 

Paa fjorten Dages Opsigelse. 

Højbaarne, haabfulde Niti-To! . . 

Hører De? . . . Svarer De ej? — 

Hvad skal om denne Tavshed jeg tro? 

Betyder den Ja eller Nej? . . . 

Naa! Naar jeg sætter det lidt paa Skruer, 

Kan jeg vil sige endda: 

Jeg fik til Svar som enhver Interviewer 

Blot: Qui vivra, verra! 



FRA SCENEN 



PROLOG 

TIL SKUESPILLER FR. MADSENS BENEFICEFORESTILLING. 

1865. 



Saadan en Benefice kan jeg lide ! 
Jeg lider den endogsaa grumme godt. 
Det er saa rart engang at faa at vide, 
At man har Venner paa den anden Side, 
Hvis Yndest ikke gælder Masken blot, 
Men ogsaa — jå, ialfald dog en Smule — 
Den, der sit Ansigt maa bag Masken skjule; 
Det er saa egent, det er saa pikant 
For mig, der udelukkende er vant 
Til her at træde op paa Andres Vegne, 
1 dette Øjeblik paa mine egne 
At møde uforklædt paa Skuepladsen 
Og blive applauderet som Frederik Madsen. 

Men da kun een Gang i det hele Aar 
Jeg her paa denne Maade Ordet faar. 
Og da jeg veed, at efter hvad der staar 
I alle Reglementer og Statutter, 
Jeg har det kun tillaans i ti Minutter, 

Og da jeg ikke just tør glæde mig 

Ved, at det rigtig vilde klæde mig 

De klaprende Kotumer at bestige 

Og fra den jævne Landevej at vige, 

Saa haaber j^, De vil tilstede mig 

Foruden Prunk og Patos og Deslige 

At sige det, jeg gerne vilde sige. 

Det er eet Ord — strængt taget ikke flere — 

Men det er et, jeg kunde repetere 

Og variere 
Og gerne blive ved at motivere 
En Times Tid, ja meget, meget mere. 
De gætter, hvilket Ord jeg mener! Ak, 
Det er saa let at gætte — det er: »Tak!« 

Ja, det er Tak! Først: Tak for længe siden! 
Jeg kan jo gaa tilbage helt til Ilden, 
Da jeg gik om som en usalig Skygge 
I Underverd'nen uden Haab og Hygge, 
Hvor De fra Plutos mørke Forgemak 
Til et arkadisk Liv med Lykke 
Mig venligt frem for Lyset trak — 
Det skal jeg mindes med oprigtig Tak. 

Ja, jeg kan se tilbage Skridt for Skridt, 
Hvorledes De lidt efter lidt 
Gav mig det Mod, den Frihed, det Humør, 
Den Overgivenhed, som en Far9ør 
Kun har til Raadighed blandt dem, han kender 
Som sine Venner — 

Hvorledes De med skaansomt Blik 
Hår set paa mangen Skæmt, der gik 
Forfløjen ind i den Komik, 
Som for den nøgterne Kritik, 
Maaske endog for den ædruelige, 
Let faar et Anstrøg af det Gruelige . . . 
— »Gruelig Gale«, som De veed — 
Hvordan De med Standhaftighed 
Holdt ud og ikke rent blev ked 
Af den Person, De stundom saue 
To, tre, ja, fire Gange staa 
Paa Listen een og samme Aften — 
Hvorledes De endog har havt en 
Taalmodighed af første Rang 
Og hørt min Sang 
Og set mit Spil, naar Skæbnen tvang 
Mig til, som Digteren har sagt en Gang, 
At træde op trods manglende Begavelse 
»Paa Grund af ingen Andres Havelse« — 
Hvor mildt De kun paa Smilebaandet trak, 
Naar Talen klikkede og Tonen knak — 
Derfor jeg siger: Tak og atter Tak! 



Og nu! — Hvad kan jeg ønske mere! 
Paa alle Bænke Gæst ved Gæst 
Har samlet sig som til en Fest. 
Ak — kunde jeg som Vært traktere 
Enhver med det, han ynder mest, 
De skulde til den sidste Rest 
Faa hele mit Repertoire; 

;5 

Men da jeg tror, det vilde vare 
Forlænge, er det sikkert bedst, 
Jeg byder nogle Smaating bare. 

Den første af dem er bestemt 
Saa godt som ny, for den er glemt; 
Den anden just iaften ta'er 
Sit Prædikat som Jubilar; 
Den tredie er splinterny, 
I Eet og Alt en sand Debut — 
Den vil jeg anbefale særligt. 
Dels er den fri for Politik — 
Ja, det er ment aldeles ærligt: 
Aldeles fri, hver en Replik! — 
Dels gør Theaterpoesien 
Ved den et langt og vigtigt Skridt 
I Retning af Økonomien. 
Af Roller er der elleve i'en; 
Men i det Haab, at Sympatien, 
Hvormed De fulgte mig saa tidt, 
laften gaar særdeles vidt, 
Saa skal jeg ogsaa gøre Mit: 
Jeg ta'er de otte selv en suite. 

Mer, tror jeg, Ingen vil forlange. 
Jeg tilstaar det: jeg er lidt bange; 
Men De kan hjælpe paa mit Spil! 
Det kan De, og ifald De vil, 
Saa takker jeg Dem een Gang til, 
Ja, mange, mange, mange Gange! 

KEJSERLIG KINESISK INTRODUKTION 

TIL KUNSTNERKARNEVALET 
1867. 



Personer: 

Kejseren af Kinesien. 

A-Ki, Overmandarin. 

Ba-Long, Undermandarin. 

La Follia, Ceremonimesterinde ved Prins Karnevals Hof. 

(Handlingen foregik paa det i kinesisk Stil dekorerede Kasino ^j^ 67.) 



Kejseren og begge Mandarinerne i Skikkelse af Tumle- 
dukker paa en Alens Højde rokker paa det ophøjede Gulv. 

Kejseren. 
Hvad er det for Skarer 
Af alskens Barbarer, 
Der Salen fylder 
1 broget Myller 
Og knejsende kækt 
Har glemt den Respekt, 
Alverden skylder 
Os og vor Slægt? — 

8* 

Overmandarinen. 
Frækt! 

Und er mand ar in en. 
Frækt ! 

Kejseren. 

Umaadelig frækt! 
Vi er nærved at tabe vor Ligevægt. 
De vover at se paa vort himmelske Væsen, 
De bliver staaende paa deres Ben — 
Ikke Een 
Kaster sig underdanigst paa Næsen. 

Overmandarinen, (mønstrer Publikum). 
Ikke Een! 

Undermandarinen, (ligeledes). 
Ikke Een! 

Kejseren. 

De maa være uvidende 
Om vor højst allerhøjste Nærværelse. 
Bring dem da allernaadigst Tidende 
Om den til underdanigst Belærelse! 

Overmandarinen. 
Barbarer af alle Nationer 

Fra Øst og Vest! 
Lad Kejserfanfarens livsalige Toner 

Bebude Eders Fest 
Den aller- aller- allerhøjeste Gæst. 

(Kinesisk Fanfare). 

Undermandarinen. (læser op,) 

Hører og skælver! 

Kejseren over alle Æterens syv Regioner og den 
dem underlagte lavere Verden, Mandarinernes Mandarin, 
den Fornemste blandt de Fornemme og den Kedeligste 
blandt de Kedelige, Eneherskeren over alle Kinesere, 
Tungusere, Hottentotter, Heliofober, Kakerlakker, Kal- 
mukker, Hejdukker og Nikkedukker, Aandernes Tevands- 
beskænker og alle Ceremonivæseners Dalaj-Lama, den 
overmenneskelige Hang-Fung-Ming-Dsjung-Singping-Ding- 
dang er nedstegen fra sin Trone for at lyksaliggøre Jer 
med sin forbavsende Nærværelse. 

(Fanfare). 

Kejseren. 
A-Ki! De faldt ikke paa Næsen endda! 



Nej! 



Begge. 

Kejseren. 
Ceremonimesterinde ! 



Ceremonimesterinden 
(hopper ind i spraglet, bjældebesat Dragt). 

Ja! 
Hvad godt, lille Kejser? 

Kejseren (faldefærdig). 

Hun taler til mig! 

Ceremonimesterinden. 
Naturligvis! Er der Noget, Du vil mig? 

Kejseren. 
Derom kan Du spørge min Mandarin. 

Ceremonimesterinden. 
Nu vel da! Hvad var det? 

Overmandarinen. 

Jeg er for fin 
Til saadan at tiltales sans fagon. 
Spørg Underhofmandarin Ba-Long. 

Ceremonimesterinden, 
Naa, store Ba-Long! Hvad er til Tjeneste? 

Undermandarinen. 
Vi finder det sært, 
At ikke en Eneste 
Her har lært 
De ur-kinesiske Høfligheds-Skikke. 

Ceremonimesterinden. 
Saa lær os dem! Det er vel ikke saa svært! 

Under mandarinen. 
Smaafolk bør det med nedslagne Blikke 
Mellem de Store at tie og nikke, 
Og helst maa de stille paa Næsen ligge. 

Ceremonimesterinden. 
Nej, saa kinesiske er vi dog ikke. 

Overmandarinen. 
Har I da ikke et Ceremoniel 
For Store og Smaa? 

Ce re monimesteri Ilden. 

Bevares! Jo vel! 
Det lyder som saa: 
»Her er Alle store, Ingen er smaa, 
Og størst blandt de Store 
Ved denne Fest 
Er den, som gør mest 
For sig selv og de Andre at more.* 

Kejseren. 
More sig selv! — Vi foretrak 
Altid at lade os more. 
Og more Andre — nej, mange Tak! 
Dertil er vi for store. 

Overmandarinen. 
For store! 

Undermandarinen. 
Meget for store. 

Ceremoni mes ter in den. 

Ak! 
Fortæl mig da, hvorfor hid I kom! 

Overmandarinen. 
For at gaa om 
Og se, hvilken Umage Andre gjorde sig 
For at more os og for selv at more sig, 
Kort sagt: vi er alle Tre stegne ned 
Fra Porcellænstaarnets skyhøje Trone 
For at lære Jer lidt Besked 
Om den kinesiske »gode Tone«. 

Ceremonimesterinden. 
Store Kinesere! Det er fuldstændigt 

Unødvendigt ! 
I kan spare Jer alt Besvær. 
I den ekscellere vi netop her! 
Vil I forklæde Jer, 
Saa kan jeg glæde Jer 
Med, at I alle Tre kan ganske 
Herlig passere for indfødte Danske. 

Kejseren. 
Det er umuligt! 

Ceremonimesterinden. 

Intet er lettere! 
Vil I forsvinde blandt Brødre og Fættere? 

Kejseren. 
Brødre og Fættere! Dem gad vi se! 

Ceremonimesterinden. 
Ah — saa I tvivler! 
En, to, tre! 

(Slaar i Gulvet med sin Marskalkstav. Alle Tre forvandles til Spidsmunke). 

Kejseren. 
Men det Kostume er ikke smukt! 

Ceremonimesterinden. 
Da er det højst moderne — 
Og tvivler Du paa, at det bliver brugt, 
Saa kast dit Blik mod det Fjerne. 

Alle Tre (overraskede). 

Ja, der er flere af samme Slags. 

Kejseren. 
Kom, vi vil slutte os til dem straks, 
Førend man ser os og eftersporer os. 

(De hopper ned i Salen). 
Sørg nu for, at de Andre morer os. 

Ceremonimesterinden. (til Publ.) 
More os vil vi, som vi kan bedst — 
Enes vi derom, bliver vor Fest 
Et Karneval uden Mage! 
Selv de Kinesere, vi ser gaa 
Omkring med Sørgehætterne paa, 
Vil vi med ind i Hvirvelen drage, 
Til de har glemt deres Rang og Navn 
I Peking eller i Kjøbenhavn, 
Deres Hverdagssorger og Hverdagssavn, 
Og husker, at vi har Fastelavn 
Hvert Aar allerhøjst et Par Dage! 
De skal dele Festens Glæde og Glans; 
Hvad Mere kan de vel begære? 
Ja, vi er saare høflige her til Lands: 
De skal aabne vort Bal — 

(Til Orkestret). 

En kinesisk Dans 
Til De Herrer Kineseres Ære! — 

(»Tam-Tam-Polka«). 

PROLOG 

VED LUMBYES AFTENUNDERHOLDNING PAA FOLKETEATRET, 

SAGT AF FORFATTEREN. 
1869. 



Det er altid en mislig Sag 

At vove sig udenfor sit Fag — 

Jeg føler det netop nu trods Nogen! 

Og derfor veed jeg, det ligger nær 

At spørge, hvad jeg i Grunden vil her, 

Mens mellem Kulisserne, skjulte i Krogen, 

Staar Andre, der og der og der. 

Af hvilke Enhver 
Kunde bedre sige Prologen. — 
Ja, var den af den sædvanlige Slags, 
Et pænt »Tag til Takke« eller Deslige, 
Skulde jeg heller end gerne vige 
Pladsen; men — jeg kan betro Dem det straks: 
Det er ingen rigtig Prolog, jeg vil sige. 
Vor gamle Ven — det veed De jo bedst — 
Behøver ingen Prokurator 
For Publikums Domstol og ingen Præst 
Til at ofre dem, der er budne til Gæst, 
Duftende Virak ved denne Fest — 
Kort: slet ingen Deklamator; 

Og da jeg har hans Tilladelse til 
At tale om, hvad jeg lyster og vil, 
Som om jeg var Improvisator, 
Saa er Sagen jo grumme nem: 
Det er ikke fra ham til Dem, 
Jeg er kommen herop for at bede 
Om venligt Bifald og skaansom Dom, 
Nej, tillad mig at vende Forholdet om: 
Det er fra Publikum, jeg kom 
Med en Hilsen til Lumbye dernede. 

Ja, gamle Ven! Jeg kan godt forstaa, 

At mindst af Alle Du forudsaae 

Nogen saadan Henvendelse. 

Men Du kan være forsikret paa, 

At jeg naar som helst fra Store og Smaa, 

Hvis det behøvedes, kunde faa 

Fuldmagt til denne Sendelse. 

Og fik jeg den ej, var det intet Savn — 

Saa talte jeg i mit eget Navn! 

Jeg kom herop som en Repræsentant 

For dem, til hvis Glædesfester Du bandt 

Tonernes vaarfriske Kranse — 

For dem, der endnu som ved Trylleri 

Ser Ungdommens Minder svæve forbi, 

Manede frem ved en Melodi 

Af dine jublende Danse, 

For dem, der langt fra vor Fædrevang 

I fremmede Egne ved deres Klang 

Fik Hilsen fra Hjemmet, der kærlig tvang 
Det flygtige Fjed til at standse — 
Jeg kom som en af den store Flok, 
Der elsker Tonerne — det er jo Nok ! 



Det var som Saadan jeg fik Lyst 
Til at udtale højt og tydeligt, 
Hvad tusend Andre har sagt saa tyst, 
Og hvad jeg veed vil være en Trøst, 
Naar Sorg og Mismod trykker Dit Bryst, 
Og hvad Ingen vil tage fortrydeligt: 
Vi skønner mer paa dit Strængespil 
End somme Tider det lader til! 



Vel var der Meget, vi undte Dig godt, 

Som Du ikke har faaet. 

Og vel var Dit Honorar saa smaat, 

At det tidt kun til Nød har forslaaet; 

Men det var af praktiske Hensyn blot! 

»En Kunstner maa ikke ha' det for flot«. 

Siger de, der forstaar sig paa et. 

At Dit Publikum har Dig kær 

Og skatter taknemligt Dit Kunstnerværd, 

Det kan jeg jo let bevise: 

Hvorfor mon der sidder saa Mange der? 

Og hvorfor staar jeg paa Brædderne her? 

— Kun, fordi det er Din Benefice! 

Ja, jeg tør indestaa for, at man ej 

I Morgen i Byen vil snakke 

Et eneste dadlende Ord om mig, 
Skøndt nu imod Skik og Sædvane jeg 
Siger, ikke til dem, men til Dig: 
»Velkommen, og tag til Takkel« 



KRIGSRAADENS KÅRNE VALSGLÆDE. 

INDLEDNING TIL BALLETTENS KARNEVAL 1 KASINO. 1870. 



En meget fed Krigsraad (Skuespiller Mantzius) flygter, forfulgt 
af en Flok Masker, op paa Scenen. 

Aa . . . maa jeg spørge: Hvor er Direktørerne . . . 

Eller Entreprenørerne . . . 

Eller Arrangørerne 
Af Dans og Musik og alt dertil Hørende? 
Det er dog temmelig originalt: 
Jeg har min Billet, min Plads betalt, 

— Værs'artig at se! — og jeg kommer kørende 
Herud for at være glad og velgørende; 

Men her er en Trængsel nede i Dørene, 
Saa man risikerer at blive kvalt 
Og faa krøllet sit Tøj — det er dog for galt, 
At Ingen holder de Godtfolk i Ørerne .... 

— Vil De ikke hente mig Direktørerne! 

(Tror at bemærke en af dem paa Balkonen.) 



Naa, er De der? — God Aften, Højstærede! 
Undskyld mig, men jeg tro'de, De nærede 

Lidt Interesse for Honoratiores, 

Der kommer herud i den Tro, de skal mores, 

Og at De kendte mig som en Mand 

Af en vis Betydning og Stilling og Stand. 

. . . Ikke? — Naa! — Det var ellers Skade! 

— Jeg er Krigsraad Madsen fra Laksegade. 
Jeg tegner mig altid til Karnevalerne 
Saavel hos Studenterne som hos Malerne, 

Og — lad mig sige det uden Fortrydelse! — 

Jeg tror, jeg hører til dem blandt Betalerne, 

Der ikke alene ofrer Dalerne, 

Men som ved Navn og Person er til Prydelse 

Baade for Listerne og Lokalerne. 

Jeg haaber derfor, at De garderer mig 

Mod disse Bajadser, som harcellerer mig, 

Og disse Smaapiger, som engagerer mig. 

Og disse Matroser og Sælgekællinger, 

Som løber efter mig og trakterer mig 

Med deres Viser og deres Fortællinger. 

— At saadan Hvemsomhelst attraperer mig 
Det, maa jeg sige Dem — det generer mig. 



Naar man har givet Entré for at være her 

Og majet sig ud med den Dragt, man maa bære her, 

Skulde jeg tro, man har Ret til at vandre 

Omkring i Ro og se paa de Andre, 

Uden at standses paa sin Vej! 

Hvad Dansen angaar, saa Tak for mig! 

Jeg er ikke noget Balletvæsen, jeg! — 

Til den Slags Motion er jeg ikke trængende! 

Og gøre Kiks med de Andre — nej, 

Det var mig altid overanstrængende. 

De kan være meget gode for sig; 

Men jeg er slet ikke efter hængende — 

Og skabe mig for dem — Nej, Gu' gør jeg ej ! 

Det er jo ikke mig, der faar Pengene! 

Lad dem staa paa Hovedet, om de vil 'et 

Og er oplagte til' et! 

Mig skal de lade udenfor Spillet! 

Jeg gaar jo og siger ikke et Ord — 

Hvorfor skal de saa tale til mig? 

De kan jo træflfe mig paa mit Kontor 

I Morgen, hvis der er Noget, de vil mig. 

Ja, det var ikke Andet, jeg vilde! 

Lad mig nu ikke længere spilde 

Deres kostbare Tid med Klager 

Og Besværinger! .... Hvad behager? — 

. . . Tak! — Det er smaat med Syn og Hørelse; 

Men jeg har endnu min gamle Førelse 

Og Appetit, som jeg altid har havt den. — 

Hør, sig mig: Er der Østers dernede? 

— Rigtige Flensborger? — Friske? — Fede? — 
Jeg lover mig meget af denne Aften! 

— De er vel snart ved den sidste Kvadrille? 
. . . Ikke? Jaja! — Hils Deres Familie! 

Nu gaar jeg ned for at blive moret — 

Men skynd Dem lidt! — Vi ses vel ved Bordet? 

PARABASE 

PAA KASINOTEATRETS FEMOGTYVEAARSFEST. 1871 

(Indlagt i »Kaliffen paa Æventyr«.) 



Husalfen 

stiger under Kamevalslystigheden i Begyndelsen af 2den Akt op af 

Punschebollen. 

Bliv ikke bange! Det er blot mig: 

Husets Alf — Kasinos Nisse ! 

Ja, det forundrer Dem vist, at jeg 

Kan spøge i Tider som disse? 

Men Spøgeri er nu eengang mit Fag, 

Og det er desuden en egen Sag, 

Der lokked mig op i det lystige Lag 

Fra Kælderens Skrimmel-Skrammel ; 

Sagen er den, at just i Dag 

Er jeg fem og tyve Aar gammel. 

Da jeg altsaa er Jubilar — 

Det kan jeg dokumentere! — 

Maa De indrømme, at jeg har 

En Slags Grund til at jubilere. 

Hvor lille jeg er, kan jeg se tilbage 
Paa en broget Række af Aar og Dage. 

De første var glimrende: mit Palads 
Var det første, der blev belyst med Gas, 
Jeg holdt Vinterhave og dobbelt Orkester, 
Galonerte Lakajer i Flok 
Og Schweizer med Skæg og sølvknappet Stok, 
Gav fine F'ester 
For udsøgte Gæster 
Og skaffede mig en utrolig Kredit, 
Ak, jeg drev det vidt! 
Jeg var kun et Par Aar, da man observerede, 
Hvor elegant jeg balancerede 
Lige paa Randen af en Fallit. 
Og kan De huske, da jeg blev større. 
Hvad jeg var med om i Otteogfyrre? 
Det var hos mig — det siger jeg stolt — 
At det navnkundige Møde blev holdt. 
Herom saa mange Minder grupperer sig. 
Hvorover saa Mange endnu mokerer sig, 
Og hvorfra vor Nutids-Historie daterer sig. 

Og kan De erindre Sæsonen derpaa, 
Da jeg fik Lov til at spille 
Folkekomedie og Vaudeville 
Og stadigt alle Bænkene saae 
Tæt besatte af Store og Smaa — 
Da Nestroys Farcer var nok saa rare 
Og blot hans »Talisman« kunde klare 
Hele Vinterens Repertoire — ? 
Ak, nu skal der Mere til at forslaa! 

Og genkald Dem bare 

Min første Trop! 

Hvor er nu hele den lystige Skare? 

Hvor er de Yngre, som da stod i Knop, 

Og de Ældre, der stod paa Triumfens Top? 

Ak, naar jeg regner dem Alle op 

Er der ikke Een tilbage! 

De Gamle jeg tabte, Nye jeg fik — 

Snart saae man paa dem med venlige Blik, 

Snart med strænge og spottende. 

Snart gjorde jeg galt, snart rigtigt Bestik, 

Stykker slog an, og Stykker slog Klik, 

Og Direktørerne kom og gik — 

Nu slider jeg paa den ottende. 

Og hvilke Masser af franske, spanske, 
Italienske og nederlandske, 
Svenske, norske og ganske danske 
Virtuoser af alle Højder 
— Lige ned til de mindste smaa, 
Saa store, som saa — 
Paa Basser, Klokker, Fioler, Fløjter, 
Sopraner, Tenorer, Balletsko og Skøjter, 
Har jeg ikke havt til at assistere mig! 
Jeg siger det ikke for at flattere mig, 
iMen — de har været nær ved at ruinere mig. 

Og husk de straalende Maskerader, 
Som jeg i min Ungdom arrangerede, 
Og som de indvandrende Myriader 
Spidsmunke og Spidskjoler rent spolerede! 
Og husk de prægtige Karnevaler, 
Hvorved jeg forvandlede mine Lokaler 

Til Tryllehaver og Tempelhaller, 
De Stormfest-, Formælings- og Skoleballer, 
De Rigsdagsvalg med Debatter og Taler, 
Med Mere — som pryder mine Annaler! 
Saa, tror jeg, Ingen kan sige, jeg praler, 
Naar jeg kalder min Fortid galant. 
Den var endogsaa flot — ikke sandt? 
De veed, at — hvor tidt jeg Lidt har ejet 
Aar ud, Aar ind, hos mig man vandt. 
Halvtredsindstyve Tusend kontant, 
Naar Lykkehjulet derinde blev drejet. 

Nu ser De mig her i min Højtidsdragt! 

J^g er Jubel- Yngling, som sagt. 

Glæder og Sorger har Tiden mig bragt — 

Maaske flest af de sidste; 

Men det skal ikke til Mismod mig friste; 

For mit gode Humør at miste 

Skal jeg tage mig vel i Agtl 

Et Kvarthundred Aar er tilbagelagt; 

Og staar jeg bare med Dem i Pagt, 

Saa skal alle de Andre forundrede 

Se, hvor nemt jeg naar de Halvhundrede. 

Det gaar saa nemt: blot Store og Smaii, 
Ikke for sjældent og ikke for Faa, 
Vil mig med deres Besøg beære! 

Vel at forstaa: 
Højtidsbesøg er mig inderlig kære. 
Men mest taknemmelig vil jeg dog være 

For Hverdagsbesøg, uden Fordring paa, 
At Huset stadig skulde formaa 
Det Ekstraordinære! 



Kan jeg blot denne Lykke naa, 

Saa er jeg heldig faren; 

Saa skal De se, hvor Alt vil gaa 

Herligt for Jubilaren. 

Saa har jeg ikke det Mindste at frygte, 

Saa er de skumle Varsler, her spøgte, 

Nødt' til at flygte — 
Jeg lyser dem hjem med den røde Lygte. 

Venner, Veninder! 
Hør, hvilken Genklang Ordene finder! 
Der er ikke en Smule til Hinder 
For, at vi i Aften med Jubelraab* 
Kan tømme vort Glas for de gamle Minder 
Og — for de kommende Tiders Haab! 

EPILOG, 

SAGT AF FRØKEN ODA LARSEN VED BENEFICEFORESTILLINGEN 

1872. 

(Efter Opførelsen af »Et enfoldigt Pigebarn«.) 



Det var ifjor, da det lakked mod Vaar, 
Jeo[ voved for første Gang at bestige 
Den skraanende Tilje, hvorpaa jeg staar 
I det eventyrlige Rige, 
Hvor saa Mange, Mange kun naar 
At se, hvor snart Illusioner forgaar. 
Hvor tidt hverken Vid eller Flid forslaar, 
Og hvor ilde Haabet kan svige. — 
Da varslede mangen en ængstelig Røst 

Mig til liden Trøst 
Om Modgang, Uheld, Uret, Intrige, 
Svigtende Kræfter og andet Deslige; 
Men tro mod Længselen i mit Bryst, 
Min Barndomsdrøm og min Fremtidslyst, 
Jeg vovede frejdig den første Dyst 
Som den lille »enfoldige Pige«. 

Et Aar er svundet paa Tidens Strøm. 

Ak, hvor hurtig det svinder! 

Og hvilken broget Række af Minder 

Staar alt for mit Blik som en flygtet Drøm! 

I Lystspil, Farce og Vaudeville, 

Ja, selv i Dramaet, ser jeg mig spille 

Alt Muligt — stundom endogsaa lidt Mer ! 

Forundret jeg ser 
Mig »lege Røver« i Operetten, 
Ja, trippe lige ind i Balletten, 
Spille Smaapiger, Damer af Stand, 
Prinsesse-Prins i Tarokkernes Land, 
Zigeunerske, dømt til Baal og Brand, 
Sidde i Haremets Bur som Fange, 
Holde Jubelfest med Optog og Sange, 
Blive gift, løbe bort fra min Mand, 
Styrte ned fra Afgrundens Rand, 
Dø mellem tyve og tredive Gange 
Og blive forlovet — Gud veed hvormange ! 
Tre om Aftenen, naar det gik an! 

Hvad Mere kan 
Vel en Nittenaarspige forlange! 



Ja, broget som Karnevalets Dans 

Er de eventyrlige Minder; 

Men eet staar dog for den vaagne Sans 

Altid ens, uden skiftende Glans, 

Det er Mindet om det, der til Krans 

De flygtige Blomster binder — 

Mindet om det, der til min Glæde 

Som Solens Varme og Duggens Væde 

Farved de Matte og styrked de Spæde — 

Mindet om det, vi som Gave kun vinder: 

Den venlige Stemning, man modtog mig med, 

Og som ufortrøden er bleven ved 

At kaste Blomster for mine Fjed, 

Hvor ellers saa let kun Torne man finder: 

Det milde Blik, hvormed Store og Smaa 

Skønnede paa 
Min Stræben, selv der, hvor jeg ej kunde naa, 
Og som gav mig den Tillid, at, hvorhen jeg saae, 
Var der Venner — ogsaa Veninder. 
Dette Minde, der strakte sig hen 
Helt til min første Rolle, 

Kaldte i den 

Mig frem igen. 
For at sige, hvor glad jeg gemmer det end, 
Og bede: »Lad mig det altid beholde!« 
Jeg veed, man har været mig god, som Faa, 
Men . . . jeg veed ogsaa at skønne derpaa! 

FRA FORELÆSNINGEN I KASINO 
DEN 10de august 1872. 



I. 

Forord. 

Det synes Dem underligt maaske 

I Aften at se 
Mig træde frem paa Kasinos Scene 

For ganske ene 
Uden velvillige Assistenter 
Paa de sædvanlige Instrumenter: 
Fløjte, Piano og Violoncel, 
Ja, uden saa Meget som et Orkester, 
At underholde Venner og Gæster; 
Men — det har sine gode Skel. 



Der er nemlig her i det lange 
Tidsrum, to, tre og tyve Aar, 

Fra Høst til Vaar, 
— Jeg veed ikke rigtig selv, hvor mange 

Hundrede Gange, 
Budt Dem Komedier, Digte og Sange, 

Hvori Andre har talt for mig 
Og bragt mig Bifald for hvert et Stykke, 

Der gjorde Lykke. 

Derfor, naar nu endelig jeg 

For første Gang — maaske for eneste 

Selv kunde takke det Publikum, som 

For min Skyld kom, 
For den saa tidt over al Fortjeneste 

Skaanselsfulde, venlige Dom — 
Det vilde jeg helst være ene om. 



Ja, jeg vil tilstaa det ligefrem: 

Mit Ønske var kun at samle dem, 

Jeg ikke havde nødig at friste 

Ved Sang og Spil, og om hvem jeg vidste. 

De havde for min Skyld en Aften at miste! 

Om det blev Mange eller Faa, 

Jeg saaledes turde vente, 

Derpaa var det ikke, jeg saae. 

Da jeg blot gjorde Regning paa 

Velyndere og Bekendte! 

Benævnelsen er lidt dristig maaske; 

Men jeg haaber, den ikke vil støde: 

Det, som jeg allerhelst vilde se. 

Var ikke en velbesøgt Soiré, 

Men — ja, nu maa De ikke le! — 

Et saakaldt — Vennemøde. 



Lokalet er vistnok saa drabelig stort. 

At Valget kan synes anmassende; 

Men da det er her, vort Bekendtskab er gjort, 

Fandt jeg det nærmest passende; 



58 



Og da jeg som Paaskud til Stævnet i Dag 
Har avertert en Seance, 
Skal jeg nu holde Foredrag, 
Endskønt Retoriken er ikke et Fag, 
Der frister mig til Konkurrence. 

Jeg stoler dog paa, 

Enhver vil forstaa, 
At jeg slet ikke optræder konkurrerende 
Hverken med store eller med smaa 

Oplæsende og Deklamerende; 
Og da det, som jeg foredrager, 
Kun er mine egne, utrykte Sager, 
Har jeg en Trøst, der ikke er liden, 
Idet jeg nemlig er ganske vis 
Paa, at dem kan De ikke for Tiden 
Faa bedre at høre andensteds. 



Og hermed tror jeg næsten, at denne 

Lille Prolog kan være til Ende! 

Har Nogen fundet den unødvendig, 
Saa skal jeg ikke sige Mer 

End: at jeg deler hans Mening fuldstændig. 
Men, som De ser. 
Har den varet omtrent i 

Det reglementerede lille Kvarter, 

Hvori jeg efter Skyldighed vilde . . . 

Vente paa dem, der kommer lidt silde. 

II. 

Farvel saa længe! 

Jeg har til Slutning et Par Ord 
— Ja, to Par, om De vil, — 
At sige Dem, ifald De tror, 

At Tiden strækker til. 
Jeg veed, man bør ikke forsynde sig 
Mod dem, der gerne vil bort; 
Følgelig skal jeg skynde mig 

Og gøre min Tale kort. 

Der skal, som bekendt, 

Et egent Talent 
Til at samle paa Venner; 
For den, der ikke til Gavns har lært 
At smile til Alt, hvad der hænder, 

Aldrig at finde Noget sært, 
Men stadig være ærbødige Tjener 
For dem, man kender og ikke kender. 
Og altid uden Om'er og Men'er 
Sige Ja, naar det bliver begært — 

Kan det tidt være ganske svært. 
Og har han lige rent ud erklært. 
At han kæmper for det, der er blevet ham kært, 
Med Pen og Mund, med Skaft og Snært, 
Saa er det tværtimod klart, at han ender 
Med en pæn lille Samling af — Fjender. 



60 



Jeg har tidlig gjort den Opdagelse, 

At det kun var daarlig bevendt 

Med mit Venne-Samler-Talent, 

Ja, at jeg mangler det saa omtrent; 

Men det har jeg baaret uden Beklagelse, 

Da jeg altid har vidst, at den, 

Der har mange Venner, har ingen Ven. 

Af Uvenner kan det gerne være, 

At jeg har samlet en større Flok — 

Men ogsaa det skal jeg vide at bære; 

Ingen at eje, er ingen Ære; 

Man har for faa, naar man ikke har nok. 

Det Slags Folk er slet ikke gale — 

Dog, af dem skal man ikke prale! 



Nej, der er Een, af hvem jeg er stolt. 

Det er en Ven ! Notabene : 
En Ven, hvis Hjærte aldrig blev koldt. 
Hvis Mod bestod, og hvis Troskab holdt. 
Om ogsaa han saae mig staa ene. 



Ham kan jeg takke 
For, at jeg ikke 
Trængte til Klakke 
Eller til Klikke! 
Han var min Støtte, 
Hvor Styrken prøvedes, 
Altid han mødte, 
Naar det behøvedes! 

At jeg har sagt ham 
Sandheden haardt, 
Har aldrig bragt ham 
Til at gaa bort — 
Han kom den næste 
Aften igen; 
Stadig min bedste, 
Solideste Ven. 



Det er just denne trofaste Ven, 

Jeg stævned her hen! 
Ham vil jeg med Tak for svundne Dage 
Byde Farvel, til vi ses igen; 
Jeg haaber, at her vi mødes end 
Mange glade Aftener; men 
Ingen er vis paa at gense den, 
Fra hvem han maa Afsked tage. 
Derfor det blev mig tilsidst en Trang 
Selv at tale en eneste Gang 
Med Vennen, der i en Tid saa lang 
Var mig en Ven uden Mage. 



Det gør jeg nu. Enhver skal forstaa: 

Denne Ven, ham skønner jeg paa, 

Ham skal Ingen fortrænge; 

Ham skylder jeg baade mit Mod og mit Held, 

Og ham har jeg langt fra betalt min Gæld — 

Ham siger jeg derfor intet Farvel, 

Men kun et: Farvel saa længe! 

Døren kan jeg kun lukke paa Klem ! 
Vinker end mange Aars Længsler mig frem 
Til Hesperidernes Vænge, 
De mange Aars Minder gaar ikke i Glem; 
Snart vil de atter drage mig hjem 

til Dem — 
Farvel saa længel 



PROLOG 

TIL AABNINGEN AF DANSfCE FORESTILLINGER 
PAA BERGENS TEATER 1874. 

(Til Fremsigelse af Fr. Madsen). 



Mine Damer og Herrer! 

Der er en Egenhed 
Ved Prologer, at de sætter Folk i Forlegenhed; 
Først Forfatterne, der skal gøre dem, 
Dernæst Synderen, der skal fremføre dem. 
Og endelig Publikum, som skal høre dem. 
Hundrede Gange fler, end De tror. 
Har jeg sandet det gamle Ord: 
»Fortaler er Taler, hvori man fortaler sige, 
Det vil sige: forklynker sig eller forpraler sig 
I den Tro, at man anbefaler sig. 
De vil derfor let kunne fatte, 
At, hvor højt jeg endogsaa maa skatte 

Den Ære, 

At være 

Talsmand i Dag, 
Var det ikke med synderligt Velbehag, 
Jeg erfarede Direktørens Bestemmelse, 
Og at jeg lyder den med Beklemmelse, 

Saa meget mer, 

Som her vist er Fler, 
Der forud veed eller ligestraks ser, 
Eller i det Mindste har en Fornemmelse 
Af — hvad der er en afgjort Sag, 

Ja, næsten en ubestridelig — 
At det er egentlig ikke mit Fag 

At holde lyriske Foredrag 
Eller staa og være højtidelig. 

Imidlertid: jeg skal holde Stand, 

Selv om det holder lidt haardt. 

Ja, jeg skal gøre det Bedste, jeg kan — 

Nemlig: fatte mig kort. 
Jeg skal ikke med et eneste Ord 
Berøre noget Punkt af de ømmere 
Eller forgribe den Dom, som jeg tror, 
Kun tilkommer vore Bedømmere. 
Jeg skal kun bringe vor Hilsen frem, 

Hverken Mindre eller Mere, 
Og sige: »Vi kommer frejdigt til Dem, 
Ej for at søge et varigt Hjem 
Eller med Hensigt at konkurrere, 

Propagere, 
Eller paa nogen Maade genere; 

Vi kommer kun hid, naar de kvidrende Skarer 

Til lysere Egne er fløjne hen, 

Glade som Fuglen, forfløjne som den, 

Vi synger og spiller, saa længe det varer, 

Naar Jorden grønnes, og Himlen klarer, 

Og Vaarens Sangere kommer igen, 

Saa takker vi for de svundne Dage 

Og vender tilbage 
Til Bøgelunden paa Hjemmets Strand, 
Med venlige Minder fra Brødrenes Land.« 

Lidt Sommerluftning dernede fra. 

Lidt Sang og Skæmt op til Nord vi bringe, 

Og skulde end Tonen lidt fremmed klinge, 

Ja, om end Stemmerne stundom springe. 

Og om Lunet just ikke vil svinge 

Sig synderlig højt fra Jorden — nu ja, 

Tag venligt mod det, vi byder, endda! 

Thi selv om Ævnen tidt er ringe, 

Saa tror mig: den kan hjælpes usigeligt 

Ved lidt Bifald — især lidt rigeligt. 

Rygtet har sagt, at det altid har 

Her regnet ned med Applaus paa enhver 

Af Thalias ypperste Præster; 

Som saadan er ingen af Deres Gæster, 

Saa ubeskeden at anbefale sig. 

Men jeg kan forsikre: det vil betale sig. 

At De ikke er nøjeregnende. 
Men ogsaa lader det dryppe paa Degnene; 
Ikke sandt: i denne velsignede Egn 
Er det jo ikke saa knapt med Regn? 

VARIATIONER OVER ET YNDET TEMA, 

KOMPONEREDE FOR FRU LOUISE HOLST TIL EPILOG. 

1875. 



»Tema med Variationer« — ja! 

Det staar der tydelig trykt, 

Det lyder betænkeligt, men endda 

Kan De høre dem uden Frygt; 

Det er ingen af dem, hvormed man beværter 

Til Slutning paa Virtuoskoncerter, 

Og hvori saa mangen en Stemme af Rang 

Klikked og sprang — 

Det er ikke en Gang 
Den allermindste, beskedneste Sang, 
Det er kun et Ord — kun eet, ikke flere — 
Jeg vilde prøve at variere; 
Mit Tema, Ordet, jeg foretrak, 

Var — Tak. 



Utallige er vist de Variationer, 
Hvori det toner: 
Sørgeligt, glædeligt. 
Venligt, fortrædeligt, 
Isnende, glødende, 
Smigrende, stødende, 
Udraabt af alle Følelsers Kor 
Og plapret frem som et Udenadsord; 

Thi Ordet »Takc er det Samme, saavel 
Naar det bydes for hele vor Fremtids Held, 
Som naar det blot er en Bagatel, 

Hvorfor der kvitteres; 
Mens Tonen, som det udtales i, 

Kan nuanceres, 

Og moduleres, 
Saa det betegner enhver Værdi 
Fra Nul til det Højeste, der kan noteres. 

Tænk kun, hvor mange Slags Tak, der kan ydes 

For hvad der bydes. 
Siges og ønskes, og hvad der kan hænde 
Blot ved en Lejlighed som . . . ja, som denne! 

Vi bliver ved den. Det lakker ad Vaar; 

Den festlige Aften forestaar — 

(Skade, den kommer kun een Gang hvert Aar!) 

Nu gælder det, som ved alle Fester, 

Hvad man skal byde de kære Gæster: 

Til dem var jo ikke det Bedste for godt ! 

Man søger i Øster, man søger i Vester; 

Men hvad man finder, det er kun smaat; 

Den ene Forfatter bringer blot 

Nogle Rim, der kan bruges i Mangel af Andet; 

Dog, da for Tiden her i Landet 

Saa mangen poetisk Mark ligger brak, 

TaV man til Takke og siger: 

(venligt) 

Takt 

Da kommer den Anden — tænk, hvilken Lykke: 
Han bringer et fuldfærdigt Helaftensstykke ! 
Kan man saa Andet end udbryde: »Ak! 

(med forbavset Overraskelse) 

Neeej Tak!« 

Nu følger den (lad os kun være ærlige!) 

Altid bekymrede og besværlige, 

Af og til endogsaa næsten 

Fortvivlede Tid, der gaar forud for Festen. 

Man opdager efterhaanden saa smaat: 

Det skorter paa Kræfter — selv paa Ens egne — 

Stykket har Fejl — ikke Fortrin blot! 

Og Publikum — undskyld! — er svært at beregne 

Og, hvor Meget, der tegner godt. 

Er der Adskilligt, man ser for silde; 

Man gør hvad man kan, men ej hvad man vilde, 

Og aldrig endnu har vi Alle faa't 

De Roller, vi helst vilde spille. 

Kort sagt: der er Nok, som varsler ilde; 

Men man tier stille! 
Og spørges der, hvordan det gaar med Stykket, 
Saa svarer man, om man er nok saa fortrykket, 
Ja, om man endogsaa befrygter et Krak: 

(tørt, men som det var i Orden) 

»Jooo Tak!« 

Og er nu Skæbnen i fælt Humør 
— Den har jo stundom den Vane ! — 
Saa sker der heroppe Malheur paa Malheur, 
Som det var umuligt at ane. 

5* 

En bliver syg, En mister sit Mæle, 

— Det kan jo hændes de ærligste Sjæle — 

Hele Verden kommer paatværs 

Med Skylregn <^ Storm eller Skøjtekommers, 

Festforestillinger, nye Beridere, 

Og saa videre. 
Lige til Dagen, hvorefter vi higer. 
Den skønneste Dag i vor Almanak, 
Os byder det sidste og værste Skak: 
En rød Plakat — saa siger vi: 

(med bitter Resignation) 

»Takle, 
Og det er Alt, hvad vi siger. 



Men kommer Dagen med Glæde og Held, 

Og Alt gaar vel. 
Lige til Festens Slutning er naaet. 
Er ikke en Gang det Mindste forsmaaet. 

Men har man faaet 
Bifald saagodtsom for hver Bagatel, 
Er hver en Ængstelse overstaaet, 
Saae man, at ikke en Plads stod tom, 
Vrimlede Venner alle Vegne, 
Mødte man Glæde, hver Gang man kom, 
Hørte man kun den mildeste Dom 
Og saae de skønneste Blomster regne, 

Da glemte man Alt, 

Naar Tæppet faldt; 
Da flk Ordet en anden Klang; 
Uden Betænkning, uden Tvang, 

Henrykt, beruset halvt om halvt, 
Jubled man, omgiven af Gratulanter: 

(med overstadig Glæde) 

»Tak! Tak, Tak, Tak!« 

til alle Kanter. 



Men førend Tæppet for Scenen sænkedes, 

Og man tilbage fra Rampen sig trak, 

En og anden Gang der skænkedes 

Lejlighed til endnu et »Tak!« 

Hvem det gjaldt, det er let at at gætte; 

Det var til dem, som aldrig blev trætte 

Af at vise det venlige Sind, 

Der lokker Modet og Lunet herind, 

Det venlige Sind, der blev Aftenens Smykke 

Og mildt bortlyste hver truende Skygge, 

Det venlige Sind, der kun kan betrygge 

Vort vaklende Haab, vor flygtige Lykke — 

Det er just dette »Takl«, jeg lige 

Nu vilde sige. 
Kunde jeg give det lille Ord 
Den skønneste, fyldigste Klang 
Fra hver en Stemme i Hjertets Kor, 
Saa det tonede frem som en Sang, 
Da vilde det faa den nu; men ak — 
De maa tage til Takke med 

(hj ærteligt) 

Tak, tusend Tak! 

(med et Blik paa det overtallige Publikum — rettende) 

Med — med saa mange, mange Tak! 

EPILOG 
ved det andersenske selskabs afskedsforestilling 

paa kasino 1884. 
(sagt af direktøren). 



»Sæsonen er til Ende!« — 

saa lød det Aar for Aar, 
Naar Skoven aabned sin Festsal 

i den lokkende Vaar. 
Da sagde vi glad vort »Tak!« 

for Vinteren, som svandt hen, 
Og glæded' os til: i Høsten 

at samles her igen. 
Men nu har vor Afskedshilsen 

en dybere Klang; thi paa denne 
Aften det lyder jo: »Her 

er vor sidste Sæson til Ende.« 
Og det er ingen Lystfærd, 

naar nu vi tilsammen flytter 
Fra dette vort Arbejdes Hjem, 

hvortil tusende Minder os knytter. 
Jeg taler i Alles Navn, 

men i mit eget især. 
Fordi det var mig, som i sin Tid 

blev kaaret til Styrer her. 
Som satte hele min Fremtid 

ind paa det farlige Spil 



71 



Og derfor veed bedre, hvor megen 

Bistand vi trængte til. 
Her fristed jeg først min Lykke 

for mere end tyve Aar siden. 
Vejen var ikke jævn, 

og mørk og sludfuld blev Tiden. 
Vi kørte ned ad Bakke, 

lige til Tøjlerne brast, 
Og da tilsidst vi standsed, 

var Tespiskærren kørt fast. 
Jeg husker, hvad Møje det kosted 

at bringe den op i Tide, 
Jeg husker den trofaste Bistand 

af dem, der stod ved min Side. 
Men frem for Alt skal jeg mindes, 

hvor Lidt vi havde formaaet, 
Hvis ikke en Kreds af Venner 

her rundtom vi havde faaet. 
De stod os velvillig bi 

og styrked vort Mod, mens vi stred, 
(Og hvad der var at bestride, 

det er der Faa, som veed!) 
Ved Dem har vi holdt os her, 

hvor vi nu for sidste Gang staar! 
Dem takker jeg — Hver især — 

for de henrundne fjorten Aar. 
Dem skal i Uheld og Held 

vi mindes, hvor vi gaar hen; 
Dem siger vi intet Farvel; — 

vort Haab er: vi ses igen! 

Kor af Personalet. 

MeL: Vandresangen af »Huldrebakken«. 
(»Flyttfåglaraac af Crasell.) 

Saa vandre vi Alle med flygtige Fjed 
Til fremmede, vinkende Haller afsted! 
Vi kom her med Haab, og med Tak vi bortdrage 
:,: Fra venlige Minder :,:, fra henfarne Dage ! 

Vor Tak til den Kreds, der har skænket os Ly, 
Vi bringer med Haab om at samles paany, 
Og at i det Hjem, hvorfra Afsked vi tage, 
:,: Kun venlige Minder :,: vi lade tilbage. 



FORENINGS-SANGE OG DIGTE 



NYTAARSFÆLLESSPISNINGSVISE 

1860 I »DET GODE SINDELAG«. 



Mel.: At *** hæves til Ærens Top. 

Saa bænker vi atter om Gildebord 
Det gode Sindelags rørige Lemmer 
Og lader det vingede Skæmtens Ord 
Ustækket flyve fra Tankernes Gemmer 

Og synger Viser, 

Beler Betiser 
Og extradrikker og fællesspiser 

: • A fire Mark! : * 



I forrige Aar holdt vi stræng Diæt, 
Det knurred af og til Maverne smaat af; 
Men Thornam^) — og han er jo Autoritet 
Har sagt, det har vi besynderlig godt af; 

Hans Ord i Ære — 

Kan gerne være! 
Men vi begære dog ikke flere 

:,: Saa magre Aar! :,: 



*) Overlæge, Professor — p. t. Formand. 

Vort Huld er det gamle — dog har vi, mens 
Vi holdt vor Tykkelse, tabt i Højden; 
Thi Alt, hvad vi ejed af Konferens- 
Og Legations-Rang, — ak, det er nu fløjten! 

Men lad mig se, i 

Vor Sorg og Ve, I 
Vil trøstig sige med G al i le i: 

:,: »Den gaar endda!« :,: 

Ja, gid det maa gaa, som det tegner til, 
Og som vi ønsker og haaber og venter: 
Med Liv og med Løjer, med Sang og Spil — 
Ja, Spil, — naturligvis paa Instrumenter!^) 

Gid Holmblads Postille 

Os aldrig maa skille 
Ved Nogen, hvis Snille vi savne vilde 

:,: I lystigt Lag! :,: 



Gid Aaret, vi hilser med Sang i Dag, 
Maa blive et af de gode og fede — 
Saa fedt og saa godt, at vort Vennelag 
Sig over Byen og Landet maa brede, 

Saa man kan finde 

Det gode Sinde- 
lag allevegne — saavel herinde 

: • Som udenfor! 



•r 



*) Kortspillet havde begyndt at fremkalde det almindelige Frafald 
fra Kunstnernes Side. 

EN VISE 

OM HEtJ SMAA, DER £R BLEVEN SAA STOR. 

ARBEJDERFORENINGEN AF 1860. 

(1861). 



Mel.: Hvis et godt Raad. 

Mens vi nu her ved dette glade Bord 
Synger i Kor om Stort og Smaat herhjemme, 
Saa er der En — og det en grumme Stor — 
Som vi endelig ikke maa forglemme. 
:,: Det er et Toaarsbarn, der kan 
Snart gælde for tre Tusend Mand. :,: 

Det har en Slægt, der naar til Hedenold, 
En af de rigtig ægte, gamle, gode. 
Ikke af dem med malet Vaabenskjold, 
Men af dem med to Hænder og et Ho'de. 
:,: Den stammer ej fra Storfolk; men 
Der kommer Stormænd vist fra den! 



•)• 



Da dette Barn blev født, var der kun faa 
Venner, der fulgte det fra Ammestuen; 
Ingen Magnat stod Fadder til den Smaa, 
Ingen Naade blev bedt at holde Huen. 
:,: Mærkeligt nok! Det fik det Held 
At trives godt alligevel. :,: 

Ja, det er vokset — vokset som en Trold! 
Det har en Størrelse, som snart os skræmmer. 
Tænk: i den store Sal ved Østervold 
Kan den næppe faa Plads til sine Lemmer! 
:,: Og — ikke sandt? — Plads maa de ha', 
Hvor Pokker saa vi faar den fra! — :,: 



Tro mig, det bliver større Dag for Dag! 

Se blot, hvor Godtfolk kommer det imøde; 

De gi'r det Bøger, holder Foredrag, 

Saa det bugner af bare Sjæleføde : 

:,: Lærdom og Kunst og Sagn og Sang, 

— Ja, Tydsk endogsaal — Tænk engang! — :,: 

Skaal for den Smaa! Gid Barnet trives vel. 
Gøre sig selv og sine Venner Ære, 
Følges bestandig af sit gamle Held, 
Aldrig blive, hvad ikke det skal være! — . 
:,: Leve — ja, det er Meningen! — 
Et Leve for Foreningen! :,: 

KVÆDE 

TIL GRISEN, VED DEN NORDIRKE JULEFEST 1862 
I KUNSTNERFORENINGEN. 



Festhallen var udstyret paa nordisk Vis, og FreysGalt, Gyldenbørste, 
udført af Carl Bøgh, stod midt paa Bordet; fra begge Ender af 
Hallen var der Udsigter til Valhal. I den øverste saae man Aserne og 
Diseme sidde til Højbords, i den nederste en falden Viking komme 
op ad Trappen og blive modtagen af Valkyrier. 

Gildeskjalden 

traadte frem for Galten, greb i Harpen og kvad. 
MeL; Regnarskvædet: Hvis Grisene vidste.*) 

Jeg kvæder da om denne Gris — 

Kæmperne i Kor 
Øf, øf, øf, øf. 

Skjalden 
Stem Alle i paa samme Vis! 

Kor 
Øf, øf, øf, øf! 

Skjalden 
Der har saa mangt et større Svin — 

Kor 
Øf, øføf — øf, øføføf. 

Skjalden 
Faa't Viser, smukkere end min. 

Kor 
Øf, øf, øf, øf! 



») I den nyere Old mest bekendt af Omkvædet »Vi, vi — Bombom! c 

I Valhal var der hele to, — øf, øf osv. 
Den ene var en gammel So, — ^) 
Hvert Aar den slagtet blev til Jul — 
Og holdt det hele Hof med Sul. — 

Den anden var en fornem Galt, — øf øf osv. 
Von Gyldenbørste blev den kaldt, — 
Den brugte Frej til Ridehest, — 
Det havde han lært af en salig Præst — *). 

Fra dette høje Svinepar — øf, øf osv. 
Hver nordisk Gris sin Herkomst har: — 
Artistiske, politiske — 
Og fremfor alt: de kritiske. — 

Og just paa Grund af denne Slægt — øf, øf osv. 

De nyder overalt Respekt; — 

Hvem kender ej det Ordsprog vel: — 

»Jo større Svin, des bedre Held!« — 

Selv Kunstnerne for Svin har Smag, — øf, øf osv. 
Det har de klart bevist i Dag, — •) 
Skønt man har hidtil søgt omsonst — 
Et Svin, der havde Smag for Kunst. — 



*) Meningerne om Særimners Køn er, som man ser, delte. ') Kan 
næppe være af Hellig-Anders, som red paa et natgammelt Føl; maa 
vel snarere være St. Ditlev Faber, der, efter Legenden, red til Kirke 
paa et Svin. *) De havde helt opædt to stegte Særinmergrise. 

Hvem kender ej den vilde Bas, — Øf, øf, øf, øf, 
Der vil paa Kunsten gøre Has' — 
Og svinefylker sit Parti — 
Imod vort »Snurrepiberi«! — *) 

Men denne Gris, det ser vi straks, — Øf, øf, øf, øf. 

Er ikke af en saadan Slags; — 

Dens Maal er højt, dens Med er stort, — 

(Den har min Broder nemlig gjort). — *) 

Derfor gør vi paa nordisk Vis — Øf, øf, øf, øf, 

Det Løfte paa vor Gyldengris: 

At ringe Svineflokken, som — . 

Vil rode Kunstens Templer om! — 

Her tømtes alle Bragebægerne. 



*) En vis veltalende Bondehøvding skal paa Tinge have betegnet 
Indholdet af Museerne med dette Ord — siger Sagnet. *) Det var 
nordisk Sæd, at rose saavel de Grise som de Griserier, der var 
gjort af Fostbrødre. 



« 

VED AFSKEDSGILDET 

FOR DE TRE NYE JENSER AF KUNSTNERFORENINGENS 

KONTINGENT 1864. 



xMel.: Igaar jeg fik min Trøje. 

Se Jensen klædt i Trøje — 
Og Bukser lyseblaa — 
Med Dødsforagt i Øje — 
Og Knebelsbarter paa! 
Forklar mig, hvad betyder 
Hint Blik saa kannibalsk, 
Og sig mig. hvorfor lyder 
Hans Røst saa martialsk: 
:,: Trara Tratratera 
Trararal :,: 

Og hvorfor har dog Blache 
Marinen Ryggen vendt 
Og baade skiftet Frakke 
Og byttet Element? 
Og vor »Reservespire«, 
Ung Hartmann faur og fin, 
Hvi svinger han sin Slire 
Saa barsk til Melodi'n: 
: • Trara Tratratera? :,: 

Jo! Det er ej omsonst, der 
Er set sligt Fænomen! 
Af alle skønne Kunster 
Der gælder nu kun een; 
I den skal de nu hen at 
Forsøge deres Held, 
Og Kunsten det er den: at 
Slaa Tyskerne ihjel — 
: • Trara Tratratera. : ,: 



Og Kunstnerkaldet lyder 
De frejdigt alle Tre, 
Og Friplads man dem byder 
I Gerlachs Atelier; 
Der i Bataljefaget 
De konkurrere skal — 
Der bli'r Medaljen taget 
Ved Krigstrompetens Skrald : 
: • Trara Tratratera. : ,: 



Til Held med Konkurrencen! 
Smør bare dygtig paa! 
Enhver af Jer har Chancen: 
Som Sejrende at staa! 
Blot knald! — saa ta'r I Prisen, 
Og naar saa det er sket, 
Guds Død, hvor saa Avisen 
Skal støde i Trompet: 
:,: Trara Tratratera! :,; 

6* 

Gid Lykken med Jer være, 
Hvor end I sendes hen! 
Gid snart med Fred og Ære 
I vende hjem igjen! 
BliV I ej Ekscellencer, 
Vi lover Jer endda, 
At I som tapre Jenser 
Skal faa et stolt Hurra! 
:,: Trara Tratratera 
Trarara. : * 



TILEGNELSE 

I ET ALBUM FRA »FORENINGEN AF 18. NOV.« 
TIL MALEREN OG INVALIDEN CHR. JENSEN. 

1865. 



Til hvem er vel disse Blade bestemt? 
Til den Kammerat, som i lystig Skæmt 
gik forrest i Vennelaget; 
Til den Kammerat, som med lystigt iMod 
Paa sin vante Plads blandt de Forreste stod. 
Da der haglede Kugler og regnede Blod 
Og man stormede frem under Slaget; 
Til den Kammerat, som fik Helterang 
Herhjemme, da som »Masanielloc han sang: 
»Heller dø, end med Livet sig plage !c, 
Og siden derovre ej skiftede Hu, 
Men, tre Gange skudt, saa det var en Gru, 

Og bagefter tre Gange skaaren itu, 
Alligevel stod sig og staar sig endnu 
Som en Karl, der næppe har Mage ; 
Til den Kammerat, om hvem vi har sagt 
»Var Alle som han, skulde ingen Magt 
Nedtræde vort Fædrelands Grændseric; 
Til Ham, der har hædret sin Fødestavn 
Og æret sin Stand og hævdet sit Navn: 
Jensen for alle Jenser! 



KORAL 

PAA JUBELFESTEN DEN 18. NOVEMBER 1867 I 
KUNSTNERFORENINGEN AF SAMME DATO. 



Mel.: Undan ur vågen! 

Stille i Hallen! Det klemtede til Højtidstalen! 

Gammen i Gildet og Vin i hvert et Glas! 

Tratra traratra! — Der har I Tonen til Koralen! 

Stemmen er ens for Diskant, Tenor og Bas! 
:,: Stem nu kun kækt il 
Lad et mægtigt Glædesbrag 
Hilse den prægti- 
ge Dag i Dag! :,: 

Jubler, I Yngre! For første Gang i Venneklynge 
Som Jubilarer paa denne Fest I staar. 
Tratra traratra! — I Ældre, I kan sagtens synge 
Alle som Een er vi femogtyve Aar. 

:,: Ingen er gamle, 

Ingen er for ung idag — 

Hvor kan man samle 

Et saadant Lag! 



•>■ 



Herligt, ja helligt vort Lag i Dag vi vel tør kalde; 
Venlige Minder skal lyse det i Fred. 
Tratra traratra! — Lad Festtrompeten lystigt skralde: 
»Alle Profane forføje sig afsted!« 

:,: Bort fra vor Nærhed 

Vil vi blæse Polemik, 

Særhed og Tværhed 

Og klam Kritik! :,: 

Glæden skal trives og Sangen tone uden Dæmper! 
Jublende Alle vi staar i Livets Vaar. 
Tratra traratra! — Det er den attende November! 
Hurra for den og de femogtyve Aar! 

Ja, lad det runge: 

Gid vi stadig En og Hver 

Lige saa unge 

Maa samles her! 

VED INDVIELSEN 

AF ARBEJDERFORENINGENS BYGNING. 1875. 



Mel.: Og det var i Aaret 1807. 

At »Verden bliver værre og værre Dag for Dag«, 
Uet har man sagt for tusend Aar siden, 
Og følgelig saa er det en let forklarlig Sag: 
Den ser lidt broget ud nu for Tiden. 
Moralen bli'r bismarcksk, Forstanden katolsk, 
Bevæbningen molboisk, Rigsdagen polsk, 
Og Vrøvlet babylonisk og Mængden saa spanjolsk, 
At Alle staar mod Alle i Striden, 



Regere vil Enhver, der har lært sin ABC, 

Men lyde, det forstaar sig saa Faa paa. 

Og flot skal Alle leve, om ogsaa Een — To — Tre 

Finanserne faar Fødder at gaa paa. 

1 Svimlen sig drejer vor Tids Horisont, 

Begreber, Principper og Alt løber rundt, 

Selv Bordene maa danse — for dem gør det mig ondt, 

De veed knap, hvilket Ben de skal staa paa. 

Jti, Verden løber rundt som en snurrende Rullet, 

Man spiller om sin Sjæl og sin Skjorte, 

Og vinder man paa Rødt, jo, saa staar vi Alle net. 

Og det ser sort ud, vinder de Sorte. 

I al denne Rummel og Tummel og Strid, 

Der trives saa vel i saa skummel en Tid, 

Det gælder om at samle sin Kraft og sit Vid 

Og tappert holde Fristerne borte. 



Se, derfor har vi bygget en Fæstning, hvis Mur 

Om Lyset og om Retten skal frede 

Mod dem, der løber Storm, og mod dem, der gaar paa Lur 

For i de rørte Vande at mede. 

En folkelig Borg og et Fredens Kastel, 

Hvorfra der kun kæmpes for Brødrenes Vel, 

Hvor ikke Een tør true, og ikke Een er Træl, 

Og ikke Een vil Tvedragt udbrede. 

At Enighed gør stærk, og at Kundskab er Magt, 
Det vidner stolt den Borg, vi har bygget; 
Men dersom ikke Troskab og Fasthed holder Vagt, 
Saa er den dog kun daarligt betrygget. 
Derfor nu et »Leve!« for Den og for Dem, 
Der løfter vort Banner med Fynd og med Klem, 
Og fylker os til Kamp for vor Sag og vort Hjem, 
Hvis nogen Gang det kommer til Stykket. 

EN NY OG TRØSTEFULD VISE 

OM »DEN VARME MAD«, SOM BLEV SERVERET I 

KUNSTNERFORENINGEN DEN 17. DECBR. 1878 

efter Skovturen den 15. s, M. 
Skrevet under Vejs. 



(I^okalets forskellige Sale var dekorerede som de Stationer, man efter- 
haanden passerede under den fingerede Skovtur — og udstyrede med 
landlige Opdækninger, Kildenymfer, syngende Nattergale, Børstedrenge, 
Kaperkaske osv. Turen varede saa længe, at førend man kom til det 
egentlige Festmaaltid blev der Tid til at skrive — men ikke til at 

trykke — følgende Sang). 

Mel.: »Den varme Mad«. 

Der samled' en Flok Rejsende 
Sig paa St. Annæ Plads; 
En Skovtur paa den sekstende 
December — Was ist das? 

Ideen var forfløjen, 

For »Bøjen« stod jo nøgen; 

Men jeg gik ind paa Spøgen 
Og spurgte Ingen ad: 
:,: »Naar skal vi ha' vor varme Mad :,: 

Og ta' vort varme Bad?« 

Smukt sørged' Arrangørerne 
For Plads til hver en Gæst, 
Saa de, der ej blev kørende, 
De kom til Fods og Hest. 

Og snart vi Ryggen vendte 
»Det gamle Testamente«*); 
Ved Skodsborg Farten endte, 

Og Flokken jubled glad: 

:,: »Her skal vi ha' vor varme Mad 
Og ta' vort varme Bad.« 



Kold Mad vi fik med Snapser i, 
For det gik lidt i Grams — 
»Varm Frokost, det er Lapseri!« 
Forsikred* Abrahams; 

Vi tro' de ham paa Ordet 
Og læste smukt fra Bordet, 
Og saa fo'r hele Koret 
Afsted til Skovs og kvad: 
:,: »Der skal vi ha' — osv.« 



Og førend vi fik sunget ud, 
Saa stod vi der — og se: 
Den hele Skov var sprunget ud 
Paa Pletten — Een — To — Tre I — 
Med Folk og Dyr og Fugle 
Der mangled ej en Smule; 
Dog vil jeg ikke skjule, 
At Flere spurgte ad: (pianissimo) 
: • »Naar skal vi ha' — osv.« 



*) Som bekendt, tilhører den første Del af Strandvejen det gamle 
Testamente. 

O, hvor der dog var nydeligt! 

Hvor Alt var Lyst og Liv! 

Jeg ser endnu saa tydeligt 

Det hele Perspektiv: 

Hvor Synet Himlens Blaa naar, 
Og Hinden med de Smaa gaar - 
En Pokkers Karl, den Aagaard, 

Og saa den Schrøder! — hvad? 
Havde vi blot den varme Mad : ,: 
Og saa et Punsche-Bad! 



•j 



Hvor klukked Nattergalene 
Ej sødt i Løvets Bol 
Hvor blev vi ej veltalende, 
Da blødt i Skovens Ro 

Vi rundt om Dugen havned 

Og ømt de Skønne favned! 

Der var kun Eet vi savned. 
Et sødt: Jeg — veed — ej — hvad! 
:,: Jo — det var denne varme Mad :,: 

Og saa et Punschebad! 



Og Rejsen hjem gik susende. 

Jeg synes, at en Gang 

Paa Vejen, vi om Krusene 

Sad samlede og sang 

Og styrked vore Kræfter 

Det var vist i Slukefter — 
I Mindet det kun hefter 

Sig dunkelt, at man bad: 
:,: »Lad os dog faa den varme Mad, :,; 
Før vi maa skilles ad!« 



Hvordan til Sidst man bænkede 

Os rundt om dette Bord — 

Bespiste og beskænkede, 

Det veed jeg ej, men tror. 
At efter al den Væde 
Nu endelig med Glæde 
Vi kan for Alvor kvæde. 

Det trøsterige Kvad: 

:,: »Nu skal vi ha' den varme Mad 
Og saa' det varme Bad!« 

SANG I SKOVEN 

I ANLEDNING AF, AT DENS BLADE VAR SPRUNGNE UD OG 

MANDSKABET VED DE ANDRE BLADE OGSAA VAR DET, 

DESFORMEDELST AT DISSE IKKE »GIK UD« 

DEN 5te juni 1880. 
(I Journalistforeningen.) 



Synges som Fredmans Epistel: »Ren kalad jag spår och tror«, 
eller som L'hombre visen i »Intrigerne«. 

»Hurra, vi har Lov i Dag!« 
Lyder Løs'net over Lag — 
Ud i Skoven, Smaa og Store! 

Vi vil more 

Os i Mag. 
Vinkende det røde Flag 
Vajer over hvert et Tag; 
Hvor vi gaar og staar, saa er der 

Fri Koncerter 

For og bag! 
Tys! Hører I: Lærker og Gøge og Degne! 

:,: Allevegne :,: 

Jubler de i Dag! 



Højre, Venstre, Øst og Vest, 
Samler sig til Frihedsfest — 
Hist saa ha-stemt som paa Riitli, 

Her gemytlig — 
Hvad er bedst? 
Skal vi efter nordisk Skik 
Fejre den med Hug og Stik? 
Skal vor Glæde ofret være 
Til den kære 
Politik? 
Skal vi holde Taler? — Vi kan med de lange 

:,: Husk, hvor mange :,: 
Vegas Helte fik! 

Nej, af Taler og af Tvist 

Faar man Nok som Journalist — 

Variatio delectat — 

Kom og negt, at 

Det er vist! 
Vi vil netop være fri 
For vort Hverdagsbryderi ; 
Fik vi Polemik til Middag, 

Var vor Fridag 

Jo forbi. 
Selv om de Profane vil kaste hinanden 

:,: Ben i Panden, :,: 

Ta'r vi ej Parti. 

Sjældent kun til Gammensfærd 
Samles en saa stridbar Hær; 
Men vi møder — det er Tingen ! — 

Kontra Ingen, 

Pro Enhver; 

Og, hvad saa end Godtfolk tror, 
Der skal ej ved dette Bord 
Skurre nogen Stridsbasun i 
Femte-Juni- 
Glædes Kor. 
Alt, hvad der er trykt og har trykket derhjemme, 

:,: Vil vi glemme :,: 
Til det sidste Ord. 



Derfor bring kun med den størst 
Mulige Respekt vor Tørst 
Og dens Følge af Dæmoner 

Libationer*) 

Allerførst ! 
I skal se, naar den har slugt 
Sin Tribut, saa faar vi Bugt 
Med de andre Hverdagsplager : 

Vinen jager 

Dem paa Flugt. 
Al Tørhed og Tværhed og Særhed forsvinder, 

',: Og vi finder :,: 

Alt saa saare smukt! 



Saa, naar Stemmen er tilpas 
Fugtet, tømmer vi et Glas, 
Som hver Skygge skal bortkyse 

Fra vort lyse 

Løvpalads : 



*) Ikke paa Dækketøjet. 

Leve Hver, som for sit Maal 
Ærlig har med Mod og Taal 
Brugt i Rettens Interesse 
Pen og Presse, 
Bly og Staal! 
Skaal, Venner og Fjender og Fjærne og Nære! 

:,: Det skal være :,: 

Hele Verdens Skaal! 



EN SPLINTERNY OG USÆDVANLIG ANSTÆNDIG 

PØLSEVISE, 

ÆRBØDIGST TILEGNET DE UDMÆRKEDE KUNSTNERE, SOM 
PØLSEGILDEDE DEN 15. NOVEMBER I »18 NOVEMBBRC. 

1880. 



Mel: At Pølser hæves til Ærens Top. 

Til Pølsernes Ære der aarlig klang 

Af Vers og Viser utallige Skokke; 

Men mærkeligt nok, at de Gang paa Gang 

Sig pølsed over i det Ekvivokke. 

Man har formodet. 

At Svineblodet 
Er steget Digterne op til Ho'det, 

:,: Imens de sang. 



•!• 

Men vi, der i Dannelsens Skole gik 
Og gæsted Lærdommens klassiske Sale, 
Vi skyr det Frivole og har kun Blik 
Og Øre for det Antik-Ideale; 

Kun det vi male 

I Sang og Tale, 
Og Pølsens Form den er Fanden gale^) 

:,: Mig ren antik. :,: 



I Pølsen der blev Arkitekten budt 

Til Kunstens Udspring den sikreste Nøgle, 

Den viser in nuce jo absolut, 

Den ældste ukannelerede Søjle.*) 

Og i dens Ender 

Enhver genkender 
Straks Kuplens Hvælving, ja selv — det hænder! — 

:,: Laternens Tut. :,: 



Hvad tror I, den gamle Prometeus vel 
Til Mønster valgte i Mangel af Andet? 
F'em Pølser han samled' til den Model, 
Hvorefter vor salig Forfar blev dannet, 

Og, ham til Hæder, 

Endnu hver Skræder 
I Pølsedragter os Alle klæder 

:,: Med gode Skel. :,: 



O Undskyld ! Det hører med til den nyere realistiske Stil. ') Man 
kommer derfor endnu Kanel paa den. 

7 



98 



Før Pølsen blev til, var det ej bekendt, 
Hvordan en Avtoritet fabrikeres — 
Nu la'r man en Fyr uden alt Talent 
Som den blot fyldes og manuduceres, 

Og pølsestoppet, 

Med Lærdom proppet, 
Selv hovedløs gør han dristigt Hoppet 

:,: Til Recensent! :,: 



Og i Politikken — jeg siger Tak! 
Betænk, hvor hver en Debat vilde svinde. 
Hvis snildt man ej Tiden i Langdrag trak,' 
Ved Suppekogning paa Pølsepinde, 

Og tænk, hvor liden 

Vor Rigsdagstiden- 
de blev, hvis aldrig man førte Striden 
Med Pølsesnak! :* 



•»• 



Men nu vil jeg tilstaa, det skorter mig 
Paa Røst til Pølserne længer at rose, 
Og derfor saa synes jeg, at vi ej 
Bør vente med deres Apoteose. 

Til Bunds vi drikke: 

»Gid de maa ikke 
For tungt paa Hjertet i Nat os ligge!« 

:,: Det ønsker jeg! :,: 

EN LIDEN VISE TIL ET STORT GLAS 

VED 

KUNSTNERMØDET I GØTEBORG 1881. 

(NB. Efter den højtidelige Del af Festen.) 



Mel.: »Judith var en riker enka«. 

Kunstens Børn er Drivhusplanter, 
Og vort Klima er saa raat; 
Male pænt i Pels og Vanter 

Det gaar ikke godt! 

Slet kun de trives 

I Kulde og Mørke; 

Tidt maa der gives 

Dem'^æde i Tørke! 

Og sætter man ej Pris 

Paa dem, naturligvis: 
Saa gaar de ud . . . til Diisseldorf og til Paris. 

Nordens Solskin vilde ikke 
Nær forslaa til Kunstens Trang, 
Hvis det ej af milde Blikke 

Fik et Supplement. 

Var ej den hulde, 

Lysøjede Kvinde — 

Tænk, hvor vi skulde, 

Faa travlt og forsvinde! 



7* 

S6404ff 

Vi tømmer derfor frem 
For Alt en Skaal for dem, 
Ved hvem der kommer Sommer selv i Vintrens Hjem. 



Mange haabefulde Planter 

Blir kun Grønt, og ikke Mer; 

Faa er Kunstens Hierofanter, 

Ofrene des fler! — 

Derfor jeg mener: 

En Skaal bør tilhøre 

Alle Mæcener, 

Som støtted de Skøre, 

Mens Stormene stod paa, 

Og Kræfterne var smaa, 

Og tidt, naar de blev store, gjorde ligesaa. 



Og her maa vel ogsaa være 

Hjertelag og Hjerterum 

Til en Skaal for Kunstens kære 

Lille Publikum! 
Skaalen er denne: 
Gid Alle, der hører 
Dertil, maa ende 
Som Milliardører 
Og trofast staa os bi 
Med samme Sympati, 

Til hver en Væg bli'r til et Billedgalleri! 

Sidste Skaall — Lad Ingen spare 

Nu paa Komplimenterne I 

Skaal for Kunstens Dommerskare: 

Becensenteme! 

Gid det maa falde 

Dem let at faa Dommen 

Saadan: at Alle 

Som Een synes om'en! 

Men gaar det ej — nu ja! 

I Aften skal de ha' 
Et dundrende, beundrende Hurra endda! 



EN SKAAL TIL 

JOURNALISTFORENINGENS STIFTELSESFEST 

DEN 27. MARTS 1882. 



Mel.: Og det var i Aaret 1807. 

Hør efter, Kammerater, og giv endelig Agt 
Paa det, der nu skal synges her ved Bordet! 
Det er den nye Statsmagt — I veed: »den stille Magt«, 
Der har befalet Koret tage Ordet. 

Den fordrer: at vi fylder 

Vort Glas til toppet Maal, 

Og paastaar: at vi skylder 

En Vise og en Skaal 

Og Hurraraab, der hylder 

Med et passende Skraal 
Den Stormagt, til hvis Fane vi har svoret. 

Ja, Pressen er en Stormagt saa mægtig, at kun Faa 
Nøjagtigt kan beregne dens Potenser! 
Og Ingen — ikke Erslev engang! — har Rede paa 
Dens Riges geografiske Grændser. 

I Tankerne I peger 

Paa Afrika maaske? 

Jo pyt! — Saasnart en Neger 

Har lært sin A. B. C, 

Straks Redaktør han leger, 

Og pas paa: Een — to — tre! 
Har Pressen alle Stammer af Njam-Njam*er. 

Mod den kan hverken Kejser eller Præsident bestaa, 
Dens Magt er anerkendt i alle Stater; 
Og til dens Bistand bejler baade store og smaa 
Aristo- Demo- (ja selv Auto-) krater. 

Poetisk og Prosaisk — 

Hvert Sprog gør den til sit: 

Kinesisk og Malayisk 

Og Kavnorsk og Pakrit 

Og fremfor Alt Hebraisk 

— Den er halvt om halvt Semit — 
Selv »Java-Sproget* er den ej for broget. 

Det er alene Pressen, der gælder og har gældt 
Som Mønsterstat for alle Republikker; 
I den er Arnakiet jo konstitutionelt 
Og evig Splid og Strid aldeles sikker. 

Men om paa Prent man slaar en 

Kamrat i Dag ihjel. 

Han lægges ej paa Baaren 
For det alligevel, 
Nej, han staar op i Morgen 
Og møder til Appel, 
Som Odins velbekendte Regimente! 



Ja, Pressen og dens Krigsmænd de skal ha' en Salut! 
Hurra for dem, der Fanerne fører. 
Og for det hele Mandskab: Veteran som Rekrut! 
Indtil de Smaa, som Trommen kun rører! 

De skæggede Sapører, 

Der baner Vej og Sti, 

De spredte Tiraillører, 

Det lette Rytteri — 

Kort: alle dem, der hører 

Til Armeen, — ja bi! 
Vi taler ikke om dens Marodører! 



Vi taler kun om dem, der hylder Sandhed og Ret 
Og stoler paa: de sejrer dog i Længden, 
Og aldrig taber Modet og aldrig bliver træt. 
Selv om de nu og da gaar løs paa Mængden. 
:,: Og da vi her har dannet 

Et saadant Kompagni, 

Saa ser jeg ikke Andet 

End: der er Mening i. 

At Alle i ublandet 

Og udæmpet Harmoni 

Nu bringer det Hurra til vor Forening. :,: 

EN RADIKAL VISE, 

INDEHOLDENDE EN DITO REfCENDELSE OG ET DITO FORSLAG 
M. M. TIL JOURNALISTFORENINGEN, YED GILDET 

DEN 6. MARTS 1883. 



Mel.: Lad dadle Kvinderne, hvo vil. 

Nej, det kan ikke længer gaa! 
Nu maa vi være radikale 
Og grundigt gøre Ende paa 
Al vor politiske Skandale — 
Nu tager jeg det første Tørn, 
I hvad der saa endog skal hænde — 
:,: Hvad siger ej den store Bjørn- 
son: »I skal blot bekende!«:,: 



Det er bekendt, at Magtens Ret 
Har Manden gjort til »Jordens Herre«; 
Og at hans Status kun er slet 
Er ogsaa vel bekendt — desværre! 
Men nu, da hans Udu'lighed 
Fra alle Sider konstateres, 
:,: Nu er han en Umulighed, 
Der bør detroniseres!« : * 

Han taales ikke som Despot; 
Det har han set for længe siden! 
Han bliver næppe nok betroet 
At bære Kongenavn for Tiden; 
Ja, Republikken selv for ham 
Det sidste Tilflugtssted snart spærrer; 
:,: Thi der er næste Holds Program 
Jo: »Ned med alle Herrer!« :,: 

Og her hos os vi stadig saae, 
Hvor Mande-Magten blev forringet. 
Vil Nogen ha' Bevis derpaa, 
Saa lad ham blot gaa op i Tinget! 
Der skal hans Tvivl faa sin Bekomst, 
Og han skal sukke, mens han isner: 
:,: »Saa det er Herre-Vældens Blomst, 
Som sidder der og visner!« 



•)• 



Ja, Herredømmet er forbi! 
Dets Mod er brudt, dets Magt er sløvet: 
Aristo-, Demo-, Monarki 
Og Republik — Alt har det prøvet; 
Og Alt gik galt. Det føler godt. 
Hvor desperat vi sidder i'et: 
:,: Nu har vi Eet tilbage blot. 
Og det er Anarkiet! :,: 



Se derfor har jeg længe sagt: 
Vi skal i Tide abdicere 

Til Fordel for en Over-Magt, 
Der er som skabt til at regere, 
En Magt, der altid vil forstaa, 
Hvordan man Disciplin skal holde 
:,: Saavel blandt Mænd som blandt de smaa 
Rebelske Buksetrolde. :.: 



Behøver jeg at nævne dem. 
Vi hyldede paa Vers og Prosa? 
Behøver jeg at sige, hvem 
Der stadig har regert sub rosa? 
Vist ikke nej; thi — hvad endog 
For et Parti vi vort vil kalde — 
:,: Oprigtig talt, saa er vi dog 
Gynækokrater Alle!:,: 

Og derfor hver en Kammerat 
Med mig vil Hyldningsskaalen tømme. 
Nu stifter vi en Mønster-Stat: 
Et uindskrænket Damedømme, 
Hvori mod Herskerinderne 
Det er forbudt at opponere — 
:,: Hurra! Hurra for Kvinderne! 
De leve og — regere! :,: 

I ARBEJDERFORENINGEN Af 1860. 

VED DENS JUBILÆUM 1885. 



Mel.: Aa køre Vatten aa køre Ved. 

En skønne Aften — nu akkurat 
Et kvart Aarhundrede tilbage — 
Der kom til Verden en rask Krabat, 
Til hvem man sjældent har set Mage; 
Thi Syvaarsgut han var, da han blev født, 
Og vokse vældigt — dertil var han nødt: 

:,: Der var Idé 
I ham, og C. 
F. Rimestad det var hans Fader. :,: 

Den Gamle holdt ham i kærlig Tugt, 
Saa han fik Venner alle Vegne, 
Og hvad han lærte, har baaret Frugt 
Saa rig, som Ingen kan beregne; 
Thi aller først og fremmest lærte han 
At være trofast mod sit Folk og Land, 

:,: Lyde dets Lov 
Og, om Behov 
Blev gjort, at støtte Ret og Orden. :,: 

Det har han vist under Kampens Kaar, 
Da Folkets Tro og Haab var bristet; 
Det har han vist under Freden, naar 
Med Lokke-Løfter han blev fristet; 

Og han har vist og vidnet, at Enhver, 
Der har sit Arbejd og dets Ære kær, 

:,: Han siger: *MU 
Øver jeg frit 
Og binder aldrig Andres Hænder!« :,: 

Han gik ej med til den vilde Rus, 
Hvori man bygger Luftkasteller, 
Men rejste rolig sit eget Hus; 
Der er han hjemme, naar det gælder! 
Der har han Høresal og Lærestol; 
Der har han samlet mangen fyldt Reol; 

:,:Der holdt han Fest 
Og har til Gæst 
Budt baade smaa og store Venner. :,: 

At denne Yngling og Jubilar 
Skal ha' en Skaal — det er vel klart ; thi 
Hans Liv og Lykke og Fremtid har 
Vi Allesammen jo en Part i. 
Og derfor, kort og godt, er Meningen: 
Ni Gange Hurra for Foreningen! 

:,: Gid den blot maa 
Altid bestaa 
Med Liv og Lyst og Held og Ære! :,: 

TO STORMAGTER. 

PRÆSENTATION VED SOIREEN PAA JOURNALISTFORENINGENS 

A ÅRSFEST DEN 8. MARTS 1881. 

Udført af Fru Louise Holst. 



Ja — jeg har faaet det smigrende Hverv 
At holde Talen, der aabner Festen. 
Jeg tilstaar: Opgaven synes mig næsten 
At passe bedre for Værten end Gæsten; 
Men, ret beset, er den ikke saa djærv. 
Det er nemmest at yde den første Skærv 
Og lade de Andre sørge for Resten; 
Thi, da ethvert Program lægger Vægt 
Paa en stigende større og større Effekt, 
Det gælder: 

At tale jo før jo heller. 
Til Introduktion kan man ta' Bagateller, 
Derpaa det Pikantere og Solidere, 
Og tilsidst, naar det ikke kan drives videre, 
De store Nummere i Finalerne, 
Som De faar at høre af Højtidstalerne, 

Der vil faa Ordet 
Ved Bordet. 



Altsaa: jeg holder Fortalen blot 
Og begynder saa smaat 
Med kort og godt 

At introducere 
Og præsentere 
De høje Magter, 
Hvis Møde vi agter 
I Aften at celebrere. 



Jeg har da den Ære som Nomenklatrice 

Først og fremmest at forevise 

Potentaten blandt Potentaterne, 

Mønsterstaten imellem Staterne, 

Magten, hvorom Girardin har sagt: 

Den er alle Stormagters Overmagt! 

Den Magt, der har indbudt os her til Kongressen, 

Med eet Ord: de strænge Herrer af Pressen. 

Ja, mine ærede Frøkner jog Fruer, 

Jeg kan forstaa, at De næsten gruer 

Ved pludselig at staa tete-a-tete 

Med Journalistikkens Majestæt. 

Vi veed jo af Myten, hvorledes Se mele 

Tog sin Død ved et lignende Syn, 

Da Zeus med Eet traadte frem i sin hele 

Olympiske Storhed med Brag og Lyn; 

Og hvem der har hørt vor Journalistik 

Buldre løs og slaa ned i en hel Polemik, 

Tør hverken betvivle eller bestride. 

At selv den spinkleste Repræsentant 

Kan optræde lige saa fulminant 

Som selve den gamle Over-Kronide. 

Der er jo endogsaa dem, der vil vide. 

At hans nedslaaende Overlegenhed 
Nu er en meget almindelig Egenhed 
Hos hans kritiske Descendenter — 
Især hos de ganske smaa Recensenter! 



Men trøst Dem! Vel er Pressen, som sagt, 
En fabelagtig forfærdelig Magt, 
Et Væsen med tusende Gange 

Saa mange 
Hoveder som den lernæiske Slange — 
Hoveder, hvoraf ethvert gaar for ti, 
Ja, hvoraf det mindste skriver sig: Vi! 
Vel har det næsten Jorden rundt 
Ekstravageret i Godt og Ondt, 
Rejst Nationer op mod Nationer 
Og fremstampet utalte Legioner 
Kæmpere for det Sande og Rette — 
Ja, ogsaa for det Falske og Slette! — 
Vel har det støttet og styrtet Troner, 
Grundlagt og ødelagt Republikker, 
Stridt for Ideer og stridt for Klikker — 
Kort sagt: gjort det Utrolige! 
Men De kan være aldeles rolige! 
Af de Journalister, om hvem man veed, 
At deres Magt har vendt op og ned 
Paa Verden i syndige Øjemed, 
Af dem er her ingen til Stede. 
De kan stole paa, at de, der har Sæde 
I denne Kreds, er slet ikke slemme; 
De har endogsaa — for Ingen at skræmme — 



112 

Gemt deres Tordenkiler hjemme 
Og v3 kun stemme 
For fælles Gammen (^ Glæde. 



Og na, mine Herrer, er det til Dem, 

Jeg maa sige, hvem 
Jeg har den Ære at præsentere. 
Det er den Magt — ja, kan det genere, 
At jeg siger det lige frem? — 
Den Stormagt, De søger at reducere 
Til Afmagt og naadigst vil emancipere, - 
Som har regeret og maa regere 
(Og det endc^saa med Fynd og Klem!) 
I hvert et »Dukke«- og >Eva«-Hjem, 
Forat det kan eksistere, — 
Den Stormagt, der altid blev Sejervinder 
Og lo ad Alverdens Herrers Logik 
Og Politik og Journalistik: 
Damerne — de fortrykte Kvinder — 
Fremtidens selvskrevne Herskerinder. 



Nu er det sagt! Jeg vilde vist, 

Næppe nok risikeret det. 

Hvis ikke en Mand, der er selv Journalist, 

Var den, der havde suffleret det. 

Men De, der baade ser og forstaar. 

Hvad der er skjult for Mængden, 

De veed vel forud, hvad Klokken slaar: 

Saadan som nu det Hele gaar. 

Gaar det jo ikke i Længden! 
Manden har nu i fem-seks Tusend Aar 
Styret Alt, saa godt han formaar, 
Og vist, hvor lidt hans Ævner forslaar — 
Nu kommer Turen tfl Konen! 
Han har stadig tabt Spil paa Spil, 
Saa hun kan, hvad Øjeblik hun vil, 
Sige: »Væk! Lad mig komme til!« 
Den Ret har jo Oppositionen! 

Se nu har jeg altsaa ekspederet 

Min Mission og forsvinder! 

Nutidens Overmagt er præsenteret 

For Fremtidens Magthaverinder! 

Naar andre Stormagter holder Kongres, 

Plejer Krigens korte Proces 

At være den nærmeste Chance; 

Men her tør jeg forud glæde mig ved. 

At den herligste Fryd og den kærligste Fred 

Vil ende Aftenens Konference! 

EN VISE 

TIL ÆRE FOR D£N JUBILAR, DER DEN 6. MAJ 1883 

HOLDT 200-AARS-GILDE. 

(Slagterlavet.) 



Mel.: Og det var i Aaret. 

»Hvad er det for et drabeligt Gilde i Dag 

I Skydebanens herlige Haller? 
Hvem er det, der feteres i det festlige Lag? 
For hvem er det, Fanfarerne skralder?« 

Saa spørger man derude, og vi giV til Svar: 

>Jo, Gildet det er gjort for en gæv Jubilar, 
Som netop nu to Hundred Aars Borgerskab har 

Og dog er rigtig rask af sin Alder.« 

Ja, det var just i Seksten Hundrede og tre 

Og Firs, at han fik Brev paa sin Stilling. 

Kong Kristian den Femte — I husker ham maaske? — 

Forsyned ham med Takst og Bevilling. 

Ak, det var skønne Dage! Vor Tid kan ikke tro, 
Hvor billig mod sin Næste ftian var paa Vesterbro: 
Man tog en Mark og otte for at slagte en KoM, 
Og Lammekødet stod i fire Skilling. 



^) De kgl. Lav-Artikler, som til Aaret 1730 allernaadigst ere 
udstedede, Side loi. 

Tænk blot, at Jubilaren har holdt en Pris som den 

1 fyrretyve Aar ! ^) — Hvilket Under ! 

Lad dem, som ikke skønner derpaa, en Gang gaa.hen 

Og gøre ligesaa nu om Stunder! 

Tænk: være lige billig i Fred og i Krig 
Og saa — det var just Kunsten ! — om ikke blive rig, 
Saa dog at staa sig udmærket godt ved en slig 
Velgørenhed mod sine Kunder! 



Han stod sig som en Mand — selv blandt By ens stærke Mænd 

Han havde en Respekt uden Mage, 

Og hvor der stod et Slag, var han næsten aldrig den, 

Der skulked eller trak sig tilbage. 

Man har en Mængde Sager om, hvor farligt han slo;*) 
Men den Gang var det let at slaa fejl, kan I tro, 
Der gik saa mange Stude og Beder om paa To — 
Naa, der er nok endnu i vore Dage! 



Dog, den Tid er forbi, da vor brave Jubilar 

Var stundom af sin Styrke bedaaret. 

Og skulde Nogen ønske at vide, hvad han har 

Udrettet i det Kald, han har kaaret, 

Saa gi'r vi dem, der spørger, det klare Svar: »I er 
Ham skyldig at slaa let; I har kunnet spare Jer, 
For at gaa hen og blive til Vegetarier*) 
Og sætte Jer paa Grøntkur hele Aaret.« 

*) Først 1723 begræder Gedske Klokkers, at Kødet koster 5 
Skilling. *) Imperf. af Verbet »sla'«. *) Vegetarier er en plante- 
ædende Afart af Meaaesker, konf. Rom. 14,2.: »Hvo som er skrøbelig, 
æder Urter«. 

8* 

Dog, skulde vi besynge hans Meriter denne Gang, 

Saa blev vi ikke færdig med Skaren, 

Om ogsaa til i Nat, ja, til i Morgen, vi sang, 

Og da var jo vor Middag ilde faren! 

Han vil jo mange Gange opleve denne Fest, 
Og derfor er det bedst, at vi gemmer en Rest 
Af Vers til, naar hernæst man som jublende Gæst 
Kan raabe Hurra for Jubilaren! 



EN SKAAL 

VED GILDET DEN 27. NOVEMBER 1886 I HØJRES 
ARBEJDER- OG VÆLGERFORENING. 



MeL: Der var engang en tapper Mand. 

Fra Arilds Tid den danske Mand 

Har havt den gode Vane: 
Til sidste Stund at holde Stand 

I Kamp for Flag og Fane; 
Men naar sin Dont i Fred han ej 

I Fredens Tid kan øve, 
Han plejer helst at »gaa sin Vej 

Og la* de Andre prøve«. 

Det havde selv i Kongens Raad 
De Bedste gjort saa længe. 

At hver Drabant, der kry og kaad 
Til Dørs dem vilde trænge, 

Var sikker paa: de kan ej staa 
Mod Snavset og mod Skraalet — 

Til Slutning maa de Alle gaa, 
Og saa er vi ved Maalet! 

At den Taktik dog ikke fik 

Bragt Alt af Led og Lave, 
At Loven end er holdt i Skik 

Og Hoben holdt i Ave, 
Vi skylder ham, der satte Haardt 

Mod Haardt i Hurlumhejen 
Og ikke først gik paa Akkord 

Og siden gik — af Vejen. 

Hvor meget Godt og Ret og Stort 

Vi end hans Formænd skylder, 
Det Ene har de ikke gjort, 

Derfor vi fremst ham hylder: 
En Skaal for ham, man ej fordrev 

Ved at gaa over Stregen! 
En Skaal for ham, fordi han blev 

Og ikke gik af Vejen! 

En Skaal for ham, som aldrig gøs 

For at faa Skam til Takke, 
Som ej stod af og blev nervøs, 

Naar det gik ned ad Bakke, 
Som stod for Skrald og stod for Skud 

Og for — saa meget Andet! 
Hurra for ham, der holder ud. 

Til vi faar Fred i Landet! 



VED PRIVATE FESTER 



RIM PAA »HR. MEYERc 

OM DEN SIG SAAKALDENDE PSEVDONYME HERRE, 

der gav sit tredie og sidste Afskedsgilde 
før hans andet Tog til Australien, Aar 1857.*) 



Mel.: Es ritten drei Ritter. 

Den Vise, jeg kvæder, 
Skal være til Hæder 

For Den, 
Hvis Navn jeg saa lige 
Just ikke tør sige 

Jer, men 
Som skæmtende plejer 
At skjule det steyer- 
ske Stamtræ, han ejer, 
Og sige: »Hvem jeg er? - 
Mein' Name ist Meyer, 

Min Ven!« — 



*) Paa en Ferierejse i Udlandet gjorde denne Vises Forfatter Be- 
kendtskab med en mærkværdig Landsmand, der lod til at være hjemme 
overalt, talte alle Sprog — ikke blot de europæiske, men, som det 
lod til, ogsaa Kinesisk og Arabisk — og vidste Besked med de mest 
overraskende Sager. Et halvt Aars Tid efter indfandt ban sig i 
Kjøbenhavn og søgte her at brillere ved sin Viden ; hvert Øjeblik slog 
hans Fortællinger over i den vildeste Æventyrstil; man forbavsedes 

Paa Korstogets Tid var 
Hans Aner saa stridbar 

En Slægt. 
Hver Nabo de »kløde« 
Og plyndred hver Jøde 

Perfekt. 
Om Tyrkens Galejer 
De sværmed som Hajer, 
Og Pascha'er og Bey'er 
De fanged som Rejer — ^) 
Spørg bare »Hr. Meyer«, 
Om Krøniken ej er 

Korrekt ! 



Tolv tykke Madammer 
Man gav ham til Ammer, 

Fordi 
Han lige fra Vuggen 
Har været fordrukken 

For Ti;«) 
Men skønt hvert Minut 
De drak Bajer paa Bajer, 



ved at høre om de Bedrifter, som hans Forfædre, Fyrsterne af Steyer- 
mark, havde udøvet i Tyrkekrigene, om hans egne Kærlighedsæventyr 
i de spanske Nonneklostre og persiske Haremer, om hans rævejagter 
i Afrika, hans Kampe mod Amerikas Vilde og hans Oplevelser blandt 
de australske Guldgravere og Røvere; men paa den anden Side mær- 
kede man, at han ikke ønskede at udgive sine æventyrlige Fantasier 
for Virkelighedsreferater, og, naar man ikke vilde tro ham, sagde han: 
»Det er saa vist og sandt, som at jeg hedder Meyer 1«, hvilket Navn 
han aldrig havde baaret, men stadigt anvendt til ironiske Bekræftelser. 
1) Historisk. «) Historisk. 

Den tørstige Glut 
Over Tylvten vandt Sejer, 
Til Kammerraad Dreyer 
Stod dem med sit Mejer- 
i bi. 

Han elskede mere 
Og daarede Flere, 

End nok. 
Han har paa Komtesser, 
Ja, selv paa Prinssesser, ^) 

Gjort Chok. 
Af yndige jydske 
Provins-Glemmigejer 
Og syndige tyske 
Salon-Loreleyer 
Endnu vist han ejer 
(I Smaa-Kontrefejer) 

En Flok. 

I Klostre og Slotte 
Man saae, at han maatte 

Forstaa 
Igennem hver Sprække 
Paa Mure og Vægge 

At gaa. 
Trods Vagt og Lakajer — 
Endog Skorstensfejer- 
ens sodede Vej er 



^) Historisk — i Spanien. 

Passert af »Hr. Meyer c — i) 
I kan — siger jeg Jer — 
Godt be' Fanden ta' Jer 
Derpaa. 



(Et Vers udeladt.) 



Ak, hvor det er haardt, a' 
Han nu skal ta' bort fra 

Vor By ! 
Men trøst Jer, I Venner: 
Australerne kender 

Hans Ry! 
Og hver en Malayer- 
Pirat og Kadrejer, 
Der Sejlerne prajer 
Og Mandskabet steger, 
Ved Synet af »Meyer« 
Vil straks til Pagajer- 
ne*) ty. 

Behøves der Mere 

For at motivere 

Hans Skaal? — 

Nej, Glassene skulle 

I fylde til fulde- 
ste Maal! 



*) Kloster-historisk. *) Malayiske Dobbelt-Aarer. 

For al den Tokajer, 
De Trøffel-Postejer 
Og Ananas-Pay' er 
Og lignende Grejer, 
Som Meyer nys ga* Jer, 
Han venter nu fra Jer 
Et Skraal. 



EN VISE, 

OER BEGYNDTE I FOTOGRAFISKABET OG ENDTE I ÆGTESKABET. 

1865. 



Mel.: Cadet Rousselle est bon enfant! 

Nede paa Østergade hang 
Der et mærkværdigt Skab engang, 
Og i bemeldte Skab igen 
Hang der en fager Ungersvend; 
Foran det saae man Byens smukke 
Smaapiger staa i Kreds og sukke. 
:,: »Gud, Gud, hvor han er køn!« 
Det var det Suk, der lød i Løn. :,: 



Ja, han var køn, og køn som Faa; 
Deri de havde Ret, de Smaa! 
Dog var det ej de smukke Træk, 
Hvorover de især var væk. 

Nej, det var dette drømmerige, 
Sværmende Blik, der syntes sige: 
:,: »Ak, ak! Hvem der dog hang 
Her med en rigtig sød Pendant!« :,: 



Længe han hang i Vejr og »Vind, 
Stirred de Smaa i Øjet ind! 
Ak, han svandt mer og mere hen! 
Snart stod Retouchen blot igen. 
Blikket var ej elegisk længer, 
Det sagde lige ud: »Jeg hænger!« 
:,: Ja, ja, mangen en Gang 
Røbed det halvt, for hvem han hang! :,: 



Men han var stadigt paa sin Post; 
Tidlig og sent han hang hos Most; 
Skumlerne hvisked alt saa smaat, 
At det var ej af Venskab blot; 
Thi paa den kære Østergade 
Færdes jo Damerne saa glade — 
:,: Og, og just hvor han sad, 
Der var især en Frøken Glad! :,: 



Og hvad man gætted, det slog til 
Midt under Hostrups Tryllespil; 
Publikum mærked Ingenting, 
For det var bælgmørkt rundtomkrin 

Men før Basalt med ømme Blikke 
»Lirked sig til sin lille Rikke« — 
:,:Tænk, tænk, tænk det engang! — 
Havde han fundet sin Pendant. :,: 



Vil I nu vide, hvem det var? — 
Der kan I se det høje Par! 
Det er vor Brudgom og hans Brud! 
Ta*r de sig ikke prægtigt ud? 
Gid de i Ægte-Skabets Gammen 
Længe med Fryd maa hænge sammen ! 
:,: De, de leve ! Stem i ! 
Giv dem et Hurra — giv dem ni! :,: 



SKAFFER.TALE 

VED ET BRYLLUP. 1869. 



De veed jo Alle, højtærede Gæster, 
At der altid ved Bryllupsfester 
I vort gamle herlige Nord 
Fandtes en Skaffer ved hvert et Bord 
Og at han i det festlige Lag 
Var Ombud i det beværtende Fag, 
Paasaae, at Mjøden blev rigtig blandet. 
Skænket og drukket, og drog blandt Andet 
Omsorg for, at hver en Skaal 
Blev fyldt og tømt til behørigt Maal, 

Bød »Velkommen« til Gildet og takkede 
Af, naar tilsidst mod Enden det lakkede, 
Kort: tog sig af Brudeparrets Sag, 
Saa de lyksalige To sad i Mag 
Og Madro paa deres Hædersdag. 



Gammel Skik skal man hævde og hædre — 

Især naar de nye ikke er bedre! 

Og da vor Brudgom vidste, at 

Jeg kunde bruges til Dit og Dat, 

Har han med sin sædvanlige Venlighed, 

Til Trods for min meget tvivlsomme Tjenlighed, 

Gjort mig til Skaffer ved denne Fest, 

Og jeg — er bleven det uden Protest, 

Bare for ikke at misfornøje ham: 

I Dag tør man ikke Andet end føje ham. 



Jeg antog desuden, at Opgaven her 
Just ikke var uoverkommelig svær — 
Tildrikningen tænker jeg rent at spare. 
Den haaber jeg, at De vil indbyrdes klare; 
Thi Vinen er udsøgt — derfor tør jeg svare, 

Smag paa den bare, 

Saa vil De erfare. 

At det er en Vare, 
Der anbefaler sig selv fuldstændig, 
Og følgelig gør en Magister bibendi 
I allerhøjeste Grad unødvendig. 

J^ agter netop at vise mig du'lig 
Ved at lade mig mærke saa lidt som mulig 
Og haaber, at Alt, som det er berammet, 
Vil gaa af sig selv efter Festprogrammet, 
Hvilket jeg herved som Marskalk og Skaffer 
Skal foredrage i syv Paragraffer. 

Jeg beder nu om Opmærksomhed lidt! 

Paragraf Eet. 
Alle som Een baade Smaa og Store 
Bør strængt holde Bordskik her ved Borde. 

Det er alvorlig ment, maa De tro! 

Paragraf To. 
Den første Bordskik, som her maa lydes, 
Er den: alle Ceremonier forbydes. 

De finder det lidt despotisk maaske; 

Men det er vedtaget! 

Paragraf Tre. 
Ved dette Bord maa der ikke mødes 
Med Fordringer paa at kredenses og nødes. 

Enhver maa smøre sin egen Lire, 

Som han behager. 

Paragraf Fire. 
Taler holdes i størst mulig Mængde, 
Bedst mulig Stil og mindst mulig Længde. 

Da Ligeberettigelsen er fuldstændig, 
Har ogsaa Damerne jus proponendi; 

9 

De kan udbringe Skaaler for hvem 

Og hvor Mange de lyster! 

Paragraf Fem. 
Naar Skaaler udbringes, er man pligtig 
At drikke dem og — at drikke dem rigtig. 
Og det er i lige Maade Pligt 
At le, naar der bliver sagt noget Kvikt, 
Saavel som at vise den dertil hørende 
Alvor, naar der bliver sagt noget Rørende. 

* 
Nu kommer vi til 

Paragraf Seks. 

Salm publica suprema lex! 

Paa Dansk: Saasnart de generer os, skaffer 
Vi os af med samtlige Paragraffer — 
Dog undtagen 

Paragraf Syv, 

der ikke 
Maa brydes, men holdes til Punkt og Prikke. 
Den siger: 

»Kun Glæden og Lunet har Ordet« — 
Og jeg lægger til: 

^Velkommen til Bordet!« 



II. 

Maa jeg bede om Ordet endnu en Gang ! 

Talen skal ikke blive for lang. 
Fra Brudeparret jeg takker Enhver, 
Der glæded dem med sin Nærværelse her. 

Item skal jeg paa deres Vegne 

— Saavelsom ogsaa paa mine egne 
Ønske Selskabet: »Velbekomme!«, 
Saasom Bespisningens Tid er omme, 
Og melde, at det vilde smerte dem ret. 
Hvis Nogen ikke var bleven mæt. 
Sluttelig skulde jeg bede Dem Alle, 
Hvis Tid og Lejlighed saa kan falde. 
At De Deres egne og Deres Hjems 
Forhold paa bedste Maade lemper, 
Saa vi Attenhundredogfireoghalvfemts 
Kan komme igen den første November. 



KANTATE, 

IMPROVISERET PAA H. V. LANGES 
KVART-SEKULAR-DIREKTORATS-JUBILÆUM 

af Folketeatrets Personale og en af Bladenes Referenter. 



Introduktion. 
(Mel. af > Orfeus«) 

Zinck. 
Da nu den dejlige Kantate 
Er bleven til det bare Vand, 
Lad os saa bruge vor private 
Inspiration, saa godt vi kan. 

9» 

Madsen. 

Nej, nej, nej, 

Tro I mig, 
Det vil aldrig flaske sig. 
Kantater sammenhjaskes ej! 

Direktør 

Ramsøe! Hør . . . 

Ramsøe. 
Nej, lad mig i Fred, 
Her vil jeg ikke være med! 



Fru Sanne. 
Aa, naar saa mange gode Ho'der 
Vil slaa sig sammen for en Gang, 
Hvem spørger saa om Tekst og Noder, 
Naar vi har Æmne nok til Sang? 

Fru Holst. 

Ja, stem i 

Flot og fri! 
Ramsøe suspenderer vi, 
Og saa improviserer vi. 

Jeg tør spaa: 

Det vil slaa 

Prægtig til, 
Naar kækt vi vil 
Forsøge blot derpaa. 

Duet. 
(Gluntarne). 

Neumann. 
Men sig mig, hvem 
Skal nu staa frem 
Af hele denne Klynge 
Og overtværs 
Det første Vers 
For Jubilaren synge? 

Meyer. 
Det maatte helst en Referent, 
Hvis vi en saadan hitter, 
Der engang selv har set og kendt 
Hans tidligste Meriter. 

Begge. 
Ja, ekscellent! 
Han har Patent 
Som Assistent. 
Gaa hen og hent 
En Referent, 
Der selv har kendt 
Hans tidligste Meriter! 



Romance. 
(Huldrebakken). 

Referenten. 
Vel! I kan spare al Søgen og Sorg 
Tænk Jer saa først Vordingborg! 

Det var, som Pokker i Byen var løs, 
Da han som smægtende Attenaarsknøs 
Nød de Triumfer, som der var beredt ham 

Fru Lange. 
Ak, hvem der blot havde set ham ! 

Referenten. 
Om hans Bedrifter som Elsker og Helt 
Er det Utrolige meldt. 
Naar jeg forsikrer: han knuste i Løn 
Tusende Hjerter som »Ørkenens Søn c. 
Er det en Paastand, jeg ikke ta'r fejl i . . 

Fru Lange. 
Nej, han har vist været dejlig! 



Recitativ. 
Men tolv Aar svandt. Han lagde Heltesværdet! 
Det Farligste af Alt han voved uforfærdet: 
En Trone rejste han sig i Thalias Rige! 
Spørg bare Hagen ad! Han veed, hvad det vil sige. 



Elegi. 

(»Alle mulige Roller«). 

Hagen. 
»Ja, vil Nogen vide, 
Hvad det er at slide 
Paa sit gode Huld og sit Humør, 
Og vil Nogen vide. 
Hvad en Sjæl kan lide 

Og en Krop kan døje, før man dør, 

Og vil Nogen lære, 

Hvad det er at bære 
Alle Slags Malice og Malhør — 

Det kan han erfare 

I en Time bare, 
Naar han bli'r Teaterdirektør. c 

Kuplet med Kor. 
(Hur du dig vånder). 

Fru Recke. 
Vel kom ej Fare 
Og Nød ham for nær — 
Lykken kan spare 
Hvem den har kær! — 
Men om hans Færd 
Ej blev saa svær, 
Veed dog Enhver 

Her: 
Han maatte klare 
Mange Slags Skær! 

Kor. 
Ja, gm hans Færd 
Ej blev saa svær, osv. 

Rondoletto. 
(O! Tanneboom!) 

KoUing. 
:,: Ja, det er svært, :,: 
Hvor han kan Alting klare; 

Sit Monarki han lukker i 
For Mukkeri og Pukkeri, 
Og det er svært — 

Kor. 
Ja, det er svært! 
Men han kan Alting klare! 

Referenten. 
I tror det næppe, men han har 
Kasinos Kasse fyldt saagar;! 
Og det er svært — 

Kor. 
Ja, det er svært! 
Men han kan Alting klare! 

Kolling. 
Og han blev ej en Smule ør 
Som Hof-Teaterdirektør, 

Skønt det var svært — 

Kor. 
Ja, det var svært! 
Men han kan Alting klare! 

Referenten. 
Og da hans Personale gik, 
Saa gav han Bal hvert Øjeblik, 
Det var dog svært — 

Kor. 
Ja, det var svært ! 
Men han kan Alting klare! 

Kolling. 
En Hippodrom, der før stod tom, 
Han til Teater byg;ged om — 
Betænk, hvor svært! 

Kor. 
Ja, det er svært! 
Men han kan Alting klare! 

Referenten. 
Ja, hvor der »mures«, der er han 
Saa god som nogen Oldermand. 
Og det er svært — 

Kor. 
Ja, det er svært! 
Men han kan Alting klare! 

Kolling. 
Og Fattigkassen har ham sat 
For en halv Tønde Guld i Skat. 
Uh! Det er svært — 

Kor. 
Ja, det er svært! 
Men han kan Alting klare! 

Referenten. 
Han har en dejlig haard Natur: 
Han taaler Alt — saagar Censur . . . 
Skønt den er svær — 

Kor. 
Ja, den er svær! 
Men lad os tie bare! — 

Finale. 
(Gungls Jærnbane-Galop.) 

Hele Personalet. 
Ja» lad os nu ende 

Denne 
Sang, som det sig bør, 

Alla breve 

Med et »Leve« 
For vor Direktør! 
Selv om Alt os svigter, 

Baade Digter 

Og Sufflør, 

Vi behøver 

Ingen Prøver, 
Koret gaar par coeur, 
:,: Lige godt, hvor mange Gange 
Ordene i Aften staar 
Skrevne i de Andres Sange, 
Tanken er dog vor: 
Leve Lange! Leve Lange! 

Mange, mange 

Glade Aar! :,: 

EN VISE OM HR. PETER 

OG DEN ILDLØS, DER BEGYNDTE PAA VANDKUNSTEN 
OG GIK LIGE OP TIL ST. PEDERS STRÆDE. 

Paa Opfordring skreven og sungen lidt ud paa Aftenen 
, ved en Middag. 1870. 



Mel.: »Ur vågen!« Fred. Sanger. 

:,: »En Vise!« :,: — saa lød jo Langes Ord. 
Godt! Jeg skal synge Dem en om Hr. Peter 
Og om hans Kærligheds Fataliteter; 

:,: Men Alle :,:, maa synge med i Kor! 

:,: Hr, Peter :,: var overmaade net. 
Mellem de Smaa var han en af de Større, 
Og hvis om hans Alder mig Nogen vil spørre, 

:,: Saa gik han :,: med Trøje og Kasket. 

:,: Hans Hjerte:,: var af den bedste Slags; 
Hver Gang et Pigebarn saae blot paa Gutten, 
Slog det et Hundrede Slag i Minutten; 

:,: Men derpaa :,: saa blev det roligt straks, 

:,: I Byen :,: for sin Papa han gik, 
Og Alt han besørgede prompt og rigtigt, 
Men saa kan De tænke, hvor uforsigtigt: 

:,:Til Lumbyes :,: et Ærende han fik. 

:,: Der saae han :,:, forstummende af Skræk, 
En Pige saa blond og saa bleg og saa kælen 
Med drømmende Blik, der gik tværs gennem Sjælen, 

:,: Og dermed :,: var stakkels Peter væk. 

:,: Væk var han:,: æstetisk og moralsk: 

Alle hans Tanker og Sværmerier 

Gik nu paa lumbyeske Melodier — 
:,: Bevares, :,: hvor han blev musikalsk! 

:,: Han mærked:,: saa godt, han var levert; 
Men da for Pigen sin Nød han bekendte, 
Svarte hun: »Peter! Nej, Gud! Lad os vente 

:,: Saa længe:,:, til vi bli'r konfirmert!« 

:,: Saa vented :,: han med Taalmodighed, 
Skønt det holdt haardt, for hun fik i Sinde, 
At producere sig som Elskerinde 

:,: Paa Scenen! — :,: Tænk blot, hvad Peter led! 

:,: Han døjed :,: langt mer, end Nogen veed! 

Det var, som de stak i hans Hjerte med Syle, 

Da som »Hyrdinden fra Termopyle« 
:,: Hun kæmped :,: for sin Uskyldighed. 

:,:Til Lykke:,: han saae, at den holdt Stand! 

Ja, hun besluttede snart, at hun kun vilde 

Hyrdescener for Fremtiden spille 
:,: Med Peter:,:, naar han blev hendes Mand. 

:,: Og saa var:,: al Peters Nød forbi; 
Og da baade Fa'er og Mo'er erkendte, 
Hvor trolig han gik der og brændte og brændte, 

:,: Saa fik han :,: sit eget Brænderi. ^) 

:,: I Dag saae :,: vi »Peters Bryllup« staa; 
1 Aften Sankt Peder til Himmelens Glæde 
Vil lukke ham ind i Sankt Peders Stræde; 

:,: Den Peter, :,: jo, han er ovenpaa! 

:,: Men længer :,: tør ej min Tanke naa. 
Derfor: gid Lykken, der fulgte de Tvende, 
Stadigt maa vokse og aldrig faa Ende! — 

:,: Det raaber :,: vi nifold Hurra paa! 

») Brand I 

INTRODUKTION OG KOR 

VED BARBARERNES JULEFEST I ROM. 
MAUSOLBO AUGUSTO 1872. 

(Festlokalet var dekoreret som et kejserligt Triklinium, med Udsigt 

over det gamle Rom.) 



I. 

Mine Damer og Herrer! 

De veed maaske, 
Der er Noget, man kalder en Festkomité, 
Noget meget Kedeligt og Besværligt, 
Men alligevel uundværligt — 
Noget, som skaffer Alting betalt, 
Ordnet og lavet, skrevet og malt, 
Som bærer Skylden for hvad der gaar galt, 
Hvad der ikke har tiltalt og ikke har moret 
Det er dette »Noget«, der nu har Ordet. 

Altsaa: Vi vil slet ikke lægge Skjul paa: 
Der er mange Maader at holde Jul paa; 
Og alle kan hver for sig være gode, 
Hvor de passer til Tid og Sted og Mode. 

Først er der den: til Højtid at samle 
Alle sine Kære, Unge og Gamle, 
Og med fromme Sange, som man kan bedst. 
Hilse den hellige Barnefest. 

For den var der megen Grund til at stemme, 
Hvis Alle var stemte dertil og — var hjemme. 

Saa er der den gamle, gemytlige, smukke. 
Med Julelege og Julebukke; 
Men den er jo nærmest paa rette Sted 
I en sluttet Kreds, hvor Enhver leger med. 

Saa den oldnordiske: Harpeklang, 
01 og Mjød og Bersærkergang 
Og til Afveksling: Skinkebensbombardement. 
Den fandt vore Forfædre mest underholdende; 
Men da den ofte er sviéforvoldende 
Og passer bedst i det Hele taget. 
Hvor der ikke er Damer med i Laget, 
Maatte jo ogsaa den blive vraget. 

Endelig var der et meget nemt 
Program, som jeg næsten havde glemt, 
Det — at vi ingen Ulejlighed gjorde os, 
Men overlod til de Andre at more os; 
Man siger, at det er højst elegant; 
Men lidt fattigt er det dog — ikke sandt? 



Vi sagde følgelig: »Hvorfor kom 
Vi Alle hid til det gamle Rom? 
Gæsted vi Syden som Engelskmænd 
For at leve som hjemme, hvor vi kom hen? 
Eller var det, som vi søgte, ikke 
Andre Landes og Tiders Skikke?« 
Og til Svar derpaa vi trøsted os med, 
At vi ej søgte Norden ved Tiberens Bred — 
At Ingen her mellem Oldtidens Rester 

Søger om Nutidens hjemlige Fester — 
At her, hvor der ikke af Vinter er Spor, 
Men Havens Blomster endnu staar i Flor, 
Og hvor ikke engang et »Juletræ« gror — 
Her finder vi ikke vor gamle Sylvester 

Og før vi fik disse Spørgsmaal forhandlet, 
Saae vi, at Salen var bleven forvandlet 
Saa grundigt, at Ingen tænkte mer 
Paa en Fest i moderne Salonkarakter; 
I et saadant Lokale kan man jo ikke 
Ganske bryde med det Antikke. 
Altsaa: vi følger de klassiske Skikke 
For saa vidt, som de er belejlige. 
Vi har i det Mindste opdaget to. 

Som De kan tro 
Trods deres Alder er ganske dejlige. 



Den første er: ved Libationer 
At sikre Festen mod de Dæmoner, 
Der har forstyrret Gilder saa tidt. 
De Gamle slap dem altid med Lidt: 
De ofred en Skaal for at blive dem kvit; 
Og det Samme, mener jeg, vi 
Nu kan gøre uden Afgudpri. 



Alle I, Glædens usynlige Fjender, 
Som Særhed og Tværhed udsender, 
I, Utilfredshedens hviskende Genier, 
Som i Krogene plejer forene Jer, 

I, Fornemheds-Følelsens Eumenider, 

Der plager Godtfolk i disse Tider, 

Gør deres Indfald til Invalider 

Og sætter kritisk Snørliv paa Sjælene, 

Saa Lunet bliY lamt og Snillet umælende, 

Se her! Dette Bæger af Druesaften 

Er Jeres — men saa: Farvel for i Aften! 



Nu er den Ceremoni forbi. 
Og vi kan trygt være glade! 
Maaske var vi uden den gaaet fri 
For det generende Spøgeri; 
Men — den kan aldrig skade! 



Den anden vil give vort Gilde Glans 
Og forvandle den hele Scene. 
Foran Dem ser De en Krans til Mands! 
Tag disse bøjede Vedbendgrene, 
Og slyng dem om Issen, Store ogSmaa, 

Til Mærke paa, 
At alle profane Tanker er glemte 
Og at vi Alle er højtidsstemte ! 



^) Frygt kun ikke! Den passer godt 
Baade til gyldent Haar og til graat 



^) Slutningen — der, paa Grund af, at en Del af Romafareme 
ikke troede at kunne forlige den antikke Hovedpynt med deres moderne 
Coilfure, maatte improviseres — er nedskrevet efter Hukommelsen. 

10 

Og klæder Frisurer af alle Faconer 
— Især de store antikke Chignoner! 

Se bare, hvor smukt 

Den har faaet Bugt 
Med Hverdagsminerne, stive og strammel 
Den grønne Ranke har baaret sin Frugt: 
Vi er slet ikke mere de Samme! 
Vort hele profane Udtryk forgik 
Først nu, da vi passer til Helligdommen! 
Nu, da vor Stemning er rigtig antik, 
Tør jeg byde Dem Alle: Velkommen] 



II. 
Kor. 

Mel: Se daDsmåstarn MoUberg, brdder. 

Hvem er det, der nu har Ordet? — 

Det er hele Koret. 
Se Dem bare om ved Bordet, 

Saa forstaas det bedst! 
Se den hele glade Rade 

Folk fra Østergade, 
Kransede med Vedbendblade 

Som til klassisk Fest! 

Syden sin Flor 
Af Roser om os vinder. 

Mens om vort Nord 
Den søde Grød os minder — 
Guld- og Purpur-Foglietter 

(Blonde og Brunetter!) 

Par om Par fremsætter Wetter- 
hoff^) for hver en Gæst. 

Hvilken Pragthal! Er det ej i 

Fordumstids Pompeji, 
Vi er landede? — Ak nej, i 

Roma er vi end! 
Disse Purpursøjler knejser. 

Hvor dets første Kejser 
Slog sig ned. I Aften rejser 

De sig stolt igen. 

Tænk Dem: at hans 
Triklinium os huser! 

Her har vi Dans 
Af Gratier og Muser, 
Her er Kor og fuldt Orkester 

Af det Skønnes Præster, 
Her er Alle Kejsergæster, 

Baade Den og Den. 

Her fra Sydens lyse Himmel 

Geniernes Vrimmel 
Smiler til vor Støj og Stimmel — 

Gør dem ingen Tort! 
Selv hvis Smaasatyrers Skarer 

Ind iblandt os farer. 
Ak, I kære Medbarbarer: 

Jag dem ikke bort! 



>) Finsk Forfatter. 



10* 

Husk, at de her 
I Rankens Ly har hjemme, 

Og at Enhver 
Med Alvor kan dem skræmme! 

Flygter de, har Glæden Ende — 

Lad ej Sligt os hænde! 
Her vi samles kun til denne 

Fest — og den er kort! 

Se, hvor Alting her er klassisk, 

Ja, cæsarpaladsisk ! 
Lad det blive en parnassisk 

Fest, hvortil vi kom! 
Gæve Mænd og fagre Kvinder, 

Lands-Mænd og Mændinder! 
Der er Ingenting til Hinder, 

Enes vi derom! 

Tøm blot med Sang 
Og Klang hvert Glas til Bunden 

Paa: at en Gang, 
Naar Aar og Dag er runden, 
Vi med Mindet i vort stille 

Sind udbryde ville: 
»Det var dog et prægtigt Gilde, 

Det, vi holdt i Rom!« 

RAPPORT 

OM UDENLANDSREJSEN 1872 — 73. 
Afleveret ved Velkomstgildet. 



Mel.: Cadet Rousselle est bon enfant. 

Lad mig nu se . . . jo, det var just 
Lige i Midten af August, 
At Mester Erik rejste væk 
Med Familie og »Gepåck«, 
Summa Summarum: tretten Kolli, 
Deriblandt den, der gik Pokker i Vold i 
:,:Wien . . . Wien! — A propos Vin: 
Nip, mens jeg synger, Hver til sin! :,: 

I »L. I. Bagers« Skibssalon 
Kapred han Paulsen og Fieron; 
Tænk Jer, hvad det var for et Plus: 
En Marskalk og en Hofmedikusl 
Alt havde Marskalken sat sig ind i — 
^Tarlava italiano come BeriinH* — 
:,:Skaal! Skaal! Jo, I kan tro. 
At han drak Skaaler med de To! :,: 



Til Travemunde nu han foer; 
Der kom to Preussere ombord. 

Nemlig en højst impertinent 
Gedehams og en Toldbetjent; 
De var ham til en saadan Gene, 
At han tog Livet af den ene; 
:,: Tænk, tænk blot, hvilket Held, 
At det var den, han slog ihjel. :,: 

Saa gik hans Fart til Byen, hvor 
Den ægte Maria Farina bor; 
Men han var ikke ret i Stand 
Til at faa Smag for Kølnervand, 
Nej, men saa kom han ud paa Rhinen, 
Sejled paa Vandet og flød i Vinen, 
:,: Da, da kunde han blot 
Sukke som Tysken: »Herregott!« :,: 



I skulde set, hvor stolt tilQælds 
Han red paa et Æsel ved Drachenfels! 
I skulde hørt, hvor han skændtes kæk 
Med en dito paa Rolandseck! 
I skulde smagt den Bodenheimer, 
Hvoraf han drak saa mange Eimer! 
:,: Aa, aa, han tjente en svær 
Mængde Procent ved at drikke der. :,: 

Hejdelberg klared han godt og vel 
Uden en eneste Duel; 
Der ser hvert Ansigt, veed I nok, 
Ud af Ar som en Huggeblok. 



^ 
) 

I Baden-Baden han vandt en lille 
Sum — han lod nemlig vær* med at spille 
:,:Drik, drik! — Vogt Jer for Spil! 
Saa faar I altid Raad dertil. :,: 



Derpaa han red i Nat og Mulm 
Op gennem Skyer til Rigi-Kulm 
Og kørte ned i Rutsch-Galop 
Ad Skrænterne fra St. Gotthards Top; 
Da — rent ud sagt — var hans Tanke denne : 
>Hvo veed, hvor nær mig er min Ende!« 
:,:Skaal! Skaal! — Styrk Jer kun her: 
Enden paa Visen er ikke nær. :,: 



Nede ved Comosøens Rand 
Gæstede han en Præstemand; 
Gubben var gammel, men han var go', 
Og hans Husholderske, jo — jo! — 
De havde fuldt op af Alt, hvad godt er ; 
Vinflasker — tænk, paa fire Potter! 
:,: Hver, hver Maaneskinskvæld 
Tømtes to-tre paa Præstens Vel! :,: 



Det var dog først i Napoli, 
De mærkede Druernes Trylleri! 
Santa Lucia! Du har seet 
Det, der ej før eller siden er sket: 
Alle Tre sang paa alle Fire: 
» Vedere Napoli e poi morire.U 

;,:Skaal! Skaal! Drik I kun paa 
I havde sunget ligesaa. :,: 



Vilde de leve og naa til Rom, 
Maatte de vende i Tide om; 
Det holdt jo haardt — men de kom afsted, 
(Og hundrede Flasker Falerner med!) 
Da de var tømt, han drak for evig 
Afsked med Vandet — i Fontana Trcvi! 
:,: Nu — ja, nu er han her 
Og drikker en Skaal for Jer, En og Hver. :,: 



EN VISE 

OM RONNEBY OG DENS HERLIGHEDER. 

Skrevet til Bazar-Festen sammesteds. 

1875. 



Mel.: Re'n calad jag spår, och tror. 

I det skønne Bleking-Land 

Nær ved Østersøens Rand 

Der, hvor — kranset af Kærminder — 

Aaen rinder 

Ud mod Strand, • 

Mellem Klipper lunt i Ly 
Staar en Brønd, som har det Ry, 
At dens Vand ved et Mirakel 

Gør hver Stakkel 

Karsk og kry. 



153 

Tænk blot: hver en Plage, hvorat I generes, 
:,: Den kureres :,: 
Straks i Ronneby. 



Vise Fædre, I, som blot 
Bordets Glæder nød saa smaat. 
Men som Borgemestermaver 

Af Guds Gaver 

Dog har faa't, — 
I, som efter Diæ'tik 
Undgik hver en hidsig Drik* 
Og foruden mindste Brøde 

Purpurrøde 

Næser fik, — 
Vil 1 blive nette og lette og tynde, 
:,: Maa I skynde :,: 

Jer til Ronneby. 



Svage Sjæle, I, som ej 
Mer har Mod at sige Nej, 
Og som lydigt efter Tempo 

Maa gaa frem paa 

Livets Vej, — 
I, som frem i Ledebaand 
Føres af en kærlig Aand, 
Der har Hymens Lænke strammet, 

Til den lammed, 

Fod og Haand, — 

Kom, saa skal I se, hvilken Kraft, hvilke Nerver 

:,: Man erhverver :,: 
Her i Ronneby. 



Lille Frøken, De som staar 

Lige midt i Livets Vaar, 

Kold og bleg som Marmorstøtten, 
Næppe sytten- 
Atten Aar! 

Herre, De, som har studert 

Saa forkert og saa forcert, 

At Kuløren gik af Blodet 
Og at Ho'det 
Blev spolert! 
Skynd De Dem herover — men tøv ej for længe! 

:,: De kan trænge :,: 
Stærkt til Ronneby. 



Skynd Jer ogsaa, alle I 
Som af sort Melankoli 
Ser et rædsomt Vovestykke 
1 et lykke- 
ligt Parti, 
Her blir Hver ved Trylleri 
Næsten tvungen til at fri 
For at slippe Hjertepinen, 
Før »Terminen« 
Er forbi. 

Aa, her er der Frøkner saa fine og rare! 
:,: Skynd Jer bare :,: 
Hid til Ronneby! 



Ja, her er et herligt Sted, 

Og paa Elvens anden Bred 

Har vi — Himlen være priset ! — 

»Paradiset« 

Tæt herved; 
Tænk, hvad der bag Fjældets Mur 
I den dejlige Natur 
Kan forklares og besvares — 

Gud bevares, 

Hvilken Kur! 
Skynd Dem, mine Damer og Herrer, paa Færden! 

:,: Hele Verden :,: 

Bør til Ronneby! 



Tænk: vi har i værste Fald 
Mindst hver anden Aften Bal — 
Bal med Grever og Baroner 

Og Patroner 

Uden Tal. 
Og hvad der er rart især: 
Ikke Tanke af Besvær 
Ved Diæten os forvoldes; 

Thi den holdes 

Ikke her — 

Ikke da saa strængt, at det bliV ubelejligt! 
:,: Her er dejligt! :,: 
Leve Ronneby! 



EN MEGET LANG VISE OM ERIK BØGH 

VED GILDET PAA SKYDEBANEN 
DEN 17. JANUAR 1883. 

L Afdeling. 



Mel.: Du gamla, Du friska — (NB. lidt rask). 

Lad mig ogsaa kvæde en Vise om Den, 
Som De nu har besunget og beskænket! 
Jeg er vel saa omtrent den intimeste Ven 
:,: Af Gubben, som til Højbords sidder bænket, :,: 



Jeg kender hans Galskaber store og smaa, 
De fleste, han har gjort, har jeg i Minde, 
Og jeg er nok den Eneste, der har Rede paa 
:,: De mange, mange, han har haft i Sinde. :,: 



Derfor vil jeg bede Dem høre min Sang — 
Naa: meget morsom er den sagtens ikke! 
Og hvis De skulde synes, at den bliver for lang, 
:,: Saa kan vi jo pavsere lidt og drikke. :,: 

Vi To var som Eet fra vor tidligste Færd; 
Kun han har undervist og underholdt mig 
Til Dato, men Gud fri og bevare Enhver 
:,: For alle de Spektakler, han har voldt mig! :,: 

Som Dreng han gjorde mig til Ekvilibrist; 
Min Skolelærdom tog han sig kun smaat af. 
Derpaa lod han dem gøre mig — til Seminarist; 
:,: Den Titel har jeg mange Aar haft godt af! :,: 

Nu degnede han mig, saa det var en Gru, 
Og stækked hver en Længsel, der var vinget; 
Ja, havde han faa't raade, saa sad jeg sagtens nu 
:,: Som Degn i Kroen — eller Folketinget. :,: 



Men Lykken var naadig; thi snart slap jeg fri: 
Jeg fik en saadan Bussemand til Pater, 
At jeg blev overvældet af vild Papafobi 
:,: Og rendte lige ind i et Teater! :,: 



I Øst og i Vest min utrættelige Fyr 
Nu trak mig paa forskellige Manerer 
Og viklede mig ind i en Mængde Æventyr! — 
:,:Her tror jeg, det er bedst, at vi pavserer! :,: 

II. Afdeling. 



Mel.: Men, Klara, hvorfor rødmer Da ved Berlings Avisr 

Vi landede omsider og fæstede Bo. 
Nu havde han vel faaet Fred i Sindet, 
Saa jeg fik Lov at skrive mine Vers i Ro? — 
:,: Nej, tror De, han holdt sig i Skindet!:,: 



Det Første, som han skrev til det nyfødte Aar, 
— Gud veed, at det var kun et spinkelt Stykke! — 
Det gjorde straks det Værste, som en Pjes formaar - 
:,: Det gjorde — urimelig Lykke. :,: 



Og skønt Kritiken sparede ikke sit Ris, 
Saa skrev han endnu eet og siden flere. 
Til sidst saa gik han hen og skrev en hel Avis; 
:,: Det kunde jo aldrig passere ! :,: 



Vi maatte altsaa straffes til Gavns, og saa blev 
Vi sværtede saa sorte som Mulatter; 
Det hed: han havde stjaalet hver en Stump, han skrev, 
:,: Og »myrdet en haabfuld Forfatter«. :,: 



Nu havde han forbrudt sig imod Alle og Alt: 
Mod Kongen og mod Kirken og mod Kvinden! 
1 vNyhedsposten« stod der jo endog fortalt, 

:,: Hvordan han blev »holdt af Grevinden. c — :,: 

Og da nu min Samvittighed var proper og ren, 
Og selv jeg havde Ingenting at frygte, 
Saa var det dog for haardt at være Dus med En, 
:,: Der bragte os saadant et Rygte! :,: 

Ak, der er Faa, som aner, hvad jeg Stakkel har lidt 
Paa Grund af hans Rabalder og Ravage! — 
Og han har hele Skylden! Jeg har sagt saa tidt: — 
»Du kommer sgu aldrig paa Gage ! :,: 



•>• 



Blandt »Sorte« og blandt »Røde«, blandt Store og Smaa, 
Til Højre og til Venstre har Du Fjender, 
Og nu har Du gjort Brandvæsenet vred. — Pas paa: 
:,: Det bliV i Cachotten, vi ender!« 






Tænk blot paa de kasserede Stykker, der gaar 
Fra Scenen ud mod alle Verdens Kanter! 
En Uven for ethvert gør ni Dusin pr. Aar — 
:,: Foruden Forfatternes Tanter! :,: 

Jo, jeg har følt hans Grumhed — for jeg har nu den Tro, 
At jeg kan skrive Vers, men desuagtet, 
Af dem, jeg laver, skaaner han kun eet å to, 
:,: For hver Gang en Snes bliver slagtet. :,: 

Og saa er han en højst uselskabelig Mand, 
Der stadig sidder hjemme paa sin Hale, 
Han spiller hverken L'hombre eller Whist og kan 
:,: Kun skrækkelig slet holde Tale. :,: 

Og saa er han distrait som den værste »Poet« ; 
Hver Gang han kommer hjem, har han fornærmet 
En Masse af Bekendte, som han ej har set, 
:,: Uagtet han løb dem paa Ærmet ! :,: 



Ja, kort sagt: jeg vil nødig her bagtale min Ven 
Og retter helst min Mening efter Deres — 
Men hvad han er for Resten: han er ikke Den, 
:,: Som egner sig til at feteres ! :,: 

Se, nu er Visen ude, og da Alle og Enhver 
Har hørt mig gøre Rede for Protesten, 
Saa drikker jeg til Bunds for alle Værter her — 
: • Men ikke en Draabe for Gæsten! : • 



BLANDEDE DIGTE 



II 



FIRE SKRIVELSER PAA VERS 



I. 

TIL MIN VEN, ENTOMOLOGEN N. N., 
paa hans Bryllupsdag. 



Der kan Du se, hvad jeg altid har sagt : 
Det er umuligt at ta' sig i Agt 
For den bevingede, buespændende, 

Brandpilesendende 
Lille Gavtyv, der gaar og gør Jagt 
Paa Godtfolk, som viser ham Ringeagt, — 
Og frem for Alle paa Pebersvendene ! 
Jo længer de har trodset hans Magt, 
Des mere hovedkulds kommer de rendende 
Og melder sig ind mellem Ægtemændene. 

Du, kære Brudgom, holdt Dig galant 
Og længe, mens Aarene kom og svandt; 
Men da den Rigtige kom og vandt. 
Hverken Ly eller Læ Du fandt 

Mellem Skabene paa Musæerne; 
Haabløs og hjælpeløs stod Du iblandt 

Kurkulionerne og Skarabæerne: 

11* 

Hun vandt Kransen og tog Trofæerne; 
Du har trukket i Bryllupsklæ'erne, 
Gaaet til Skamlen og været paa Knæerne 
Rigtig for Alvor i Dag — ikke sandt? 

Tag da, nybagte Ægtemand, 
Vor Gratulation til Din nye Stand! 

Dig og Din Ægteviede 

Sender vi over Sø og Land 
De bedste Ønsker, som tænkes kan, 

Baade udtalte og fortiede. 



II. 

FORTALE I EN UNG PIGES STAMBOG. 



Hvad dette dog er for en dejlig Bog, 
som nu den er — nota bene! 
Den er saa fløj eisfin og saa klog, 
Saa diplomatisk diskret, og dog 

Taler hver Side alene 

Den rene 

Skære Uskyldigheds Sprog! 



Jeg elsker det ubeskrevne Papir, 

Det er saa jomfruelig yndigt, 

Og det har oprørt mig tidt, at det bli'r 
Behandlet saa raat og ukyndigt 
Jeg finder det ligefrem syndigt! 

Men ak, den saakaldte Poesi 

Florerer saa græsselig frodigt ! 
Den er vi Alle saa drevne i: 
Vi har jo Penne og Blæk i Parti, 

Og Papiret er saa taalmodigt, 
Og der bliver Ingen straffet, fordi 
Han forsynder sig mod de parnassiske Ni, 

Om det er aldrig saa blodigt! 
Derfor — i Følge den Forkyndelse: 

At Signorina vil overlade 
• Alle de smukke, snehvide Blade 
Til Offer for alskens æstetisk Forsyndelse, 

Siger jeg blot: Det var Skade! 
Men vær saa artig! Lad kun en Kaskade 
Af Blæk i kastalisk Fortyndelse 

Udsprudles i Vers, hastemte og glade, 

Høje og dybe, pikante og flade! — 
Nu har jeg gjort Begyndelse. 



III. 

TIL PROFESSOR X. Y. 

(Forsinket Taksigelse for en tilsendt Digtsamling). 



-Ærede Hr. Professor! 

Tilgiv min slemme Forsømmelse! 
Den er paa Forhaand strafiiet 

med min egen Fordømmelse. 
Til Undskyldning har den dog: først 

den vældige Blækudtømmelse, 

Der aarlig henimod Jul 

fremkalder en Oversvømmelse, 
Som fosser saa grueligt ud 

over os stakkels Anmeldere, 
At vi mangen Gang ønsker 

at drukne jo før jo hellere . — 
Dernæst den hæslige Skik, 

jeg deler med alle Opsættere: 
At »give mig Tid« med Alt, 

der skal behandles nettere, 
Saa Knubs ekspederes straks, 

mens Skrivelser til elskværdige 
Velyndere, Venner og Frender 

næsten aldrig bli*r færdige — 
Og endelig: min Brev-Gjæld, 

der naar mig saa højt over Ørerne, 
At jeg omtrent er i samme 

Kasus som Bankerottørerne: 
Hvis bare Een jeg vil klare, 

(hvortil jeg sjældent vover mig!) 
Straks falder den hele Skare 

af Ikke-Klarerede over mig. 
Altsaa, bedste Professor, 

min venligste Tak for Digtene! 
De er en lykkelig Mand, 

der ejer de aldrig s\ngtende 
Galante Vers til alle 

Smaablomsteme i Buketterne, 
Imens \n Andre maa sidde 

c^ plage vor Muse om Nætterne 

Til at frembringe Digte, 

som, nøjere overvejede, 
Enten bli'r omskrevne halvt, 

eller ogsaa helt overstregede. 
De, der endog paa Latin 

har tvunget de mest uæstetiske 
Tingester og Rekvisitter 

til at blive poetiske 
Og ikke kender den dyrkøbte 

Vellyst i alle Pibere: 
At kunne kaste sin Pen 

og nyde det søde Non smbere! 



— Modtag min bedste Lykønskning! 

Og næst efter naadig Tilgivelse 
Lov mig endelig Eet: 

Lad Ingen se denne Skrivelse! 
Thi hvis blot Een opsporer 

min Inkonsekvens, vil tusende 
Lovlige Brevkreditorer 

lige straks komme busende, 
Og!i saa er der ingen Respit, 

saa er Bøn og Bod overflødige — 

Den, der da gaar fallit, 

bliver 

Deres ærbødige 

Erik Bøgh. 

IV. 



TAKKEBREV FOR ET RØDT OG HVIDT »LURETÆPPE« 



JULEKLAP FRA FRU RIKKA S 



Du er Stor, o Svigerinde, 
Det har jeg jo altid sagt, 
Og jeg ser. Du har i Sinde, 
Mine Ord skal staa ved Magt; 
Blot ved et Par Strikkepinde 
Øver Du saa stor en Id, 
At jeg la'er mit hele trinde 
Korpus — uden mindste Strid 
Ind- og om- og over-vinde 
Af den lune Lure-Linde — 
Ja, hver Dag en Times Tid 
Er paa Vej til at forsvinde 

Skjult derinde 
I Kokon'en som en Larve 
Og, undselig for Din Flid, 
Skifter saa fuldstændigt Farve, 
At jeg bliver — rød og hvid ! 

Hver Gang jeg det drabelige 
Strikke-Storværk om mig snor 
For i Drømmegudens Rige 
Mig forpuppet ind at snige, 
Tvinges jeg jo til at sige: 
»Ja, den Rikka, hun er stor!« 

Nu har jeg i otte Dage, 
Ved at se hvad Du har gjort, 
Stadig udbrudt: »Død og Plage, 
Jeg maa takke, jeg maa tage 
Fat og gøre noget mage- 
løst utroligt Stærkt og Stort! 
Jeg maa se, om jeg af Sproget 
Kan til Gengæld væve noget 
Rigtig prægtigt Dannebroget«. 
Og derefter har jeg lagt mig 
Hen paa Sofaen og strakt mig 
Under Tæppet og tænkt over; 
Men der er kun Faa^ som veed. 
Hvor mærkværdig let man sover 
Med en god Samvittighed. 
Jeg har »luret«, jeg har lyttet 
Efter Muserne, men nej, — 
Grumme lidt har det mig nyttet — 

De har byttet 
Rollerne og »luret« mig; 
De har ikke sagt et Ord, 
Ikke hvisket, ikke mukket. 
Thi — hvori det nu har stukket — 
Jeg sov altid ind med Sukket: 
»Ja, den Rikka — hun er stor!« 

Da det nu igen er klikket 
Med at lure paa de Ni, 

Just fordi 

Jeg har ligget 
Under Tæppet, Du har strikket 

Dine Finnekunster i, 
Er jeg tvungen til at klare 
For mig blot med Hverdagsord; 
Altsaa: Lad Lyrikken fare! 
Alt, hvad jeg til Tak kan svare, 

Det er bare: 
»Rikka, Du ja, Du er stor!« 



FRU BEtTY HENNINGS. 



Skønt Scenens gyldne Tid forsvandt, 
Var Lykken dog mig gunstig: 
Den har jo vist mig Een iblandt 
De Faa, som helt til Maalet vandt. 
Som altid gjorde Digtet sandt 
Og aldrig i sin Kunst var kunstig. 

SKØN 

OVER HR. N. N.s »DIGTE OG SXNGE«. 
<Efter en flere Gange gentagen Anmodning nedskrevet 

i hans Manuskript). 



Uden Trang 
Til at prunke og prange, 

Uden Hang 
Til at støde og stange 

Og uden Klang 
Af det, der gør bange, — 

Lige nette 

Paa Rette 

Og Vrange — 

Hverken for smaa 

Eller for lange. 

Eller for faa 

Eller for mange 
Til at læses utallige Gange, 
Finder jeg disse Digte og Sange — 

Nota bene: 
Naar de læses af Autor alene. 

MED 

»FORTÆLLINGER PAA VERS OG BLANDEDE DIGTE« 

TIL ANDREAS JENSEN, 

Redaktør, Dispachør, Assurandør, m. M., i Arendal. 



Jeg havde saa længe set Færgemanden 
Uden Hensyn til Vejr og Vind 
Hente den Ene efter den Anden, 
At det var sikrest, jeg pakkede ind 
Og holdt mig parat paa Stranden! 
Men da jeg vidste, hvor treven og tvær 
Han havde været mod vore Fædre, 
Og hvor ynkelig Lidt Enhver, 
Selv af dem, vi højst maatte hædre, 
Fik med over Lethe, forstod jeg, at her 
Gjaldt den ældgamle Regel især: 
»Jo mindre Bagage, des bedre!« 
Jeg satte mig derfor hen i Mag 
Og pakkede sammen, mens det var Dag, 
Det, som jeg syntes selv, der var Hold i, 
Naa — det blev ikke mange Kolli! 

Til Dig, min Ven, der særlig forstaar, 
Hvordan Søskade skal takseres. 
Og som kan regne ud paa et Haar, 

Hvor stor en Last der tør risikeres, 
Sender jeg det, der blev færdigt igaar 
En Bog Papir for to Snese Aar! — 
Tror Du, det kan assureres? 



IMPROMPTU 

SOM SVAR PAA £N VERSIFICERET SKAALTALE VED 

ET GILDE I SVERRIG. 

(Optegnet »dagen derpå«). 



Se, det var jeg ikke belavet paa, 

Kan De nok forstaa! 

Men enfin — lad gaa! 
Lad mig komme med paa Pegasen! 
Improvisation er just ikke mit Fag; 
Men i et saa venligt og velment Lag 
Som det, hvori jeg er kommen idag, 
Er det vel ej nogen farlig Sag, 
Om jeg slipper galt fra Spasen. 

Lad mig da takke Dem, En og Hver, 

Som gæstvenligt Sind forsamlede her, 

— Og Broderen i Apollo især 

For Alt, hvad smukt han har sagt mig! 

Det Meste var rigtignok ufortjent; 

Men det er det Samme: jeg tror, det var ment, 

Og derfor siger jeg lige rent 

Ud, at den smigrende Skaal, der blev rakt mig. 

Det Viraks-Offer, som nys blev bragt mig, 

Har naturligvis smagt mig; 
Men trøst Dem: det har slet ikke ødelagt mig. 

Den, der — som jeg — har den slemme Skik 
At synge Satire og skrive Kritik, 
Han maa derhjemme hvert Øjeblik 
Tømme saa mange bitre Skaaler, 
Tilsatte med Galde og Arsenik, 
At han til Afveksling fortræffeligt taaler 
Engang imellem at nyde en Drik, 
Krydret med Honning og Extralyrik, 
Som den, jeg fik. 

Lad mig da takke, saa godt jeg kan. 
For al denne Glæde og Gammen, 
Men mest for Perlen ved Glassets Rand! 
For Brodersind i mit Broderland 
Jeg takker Dem Allesammen! 

VED AFSLØRINGEN AF THORVALDSENS STATUE 

I NEW YORK. 1894. 



I Barberinis Rosengaard 

Paa Qvirinalets Høj der staar 

Et Billede, som hver en Romer kender: 

En Lægmand uden Prunk og Pragt, 

Beskeden klædt i Blusedragt 

Med Værktøj i de arbejdsvante Hænder. 

Men spørger Nogen om, hvad Stort 
Den simple Arbejdsmand har gjort, 
Saa svarer hver en romersk Cicerone, 
At han har i vort Sekels Vaar 
Rejst den i et Par Tusend Aar 
Begravede antikke Kunstnertrone, — 

At han af Himlens Naade fik 

Det ideale Seerblik, 

De græske Kunstnere tog med i Graven, - 

At han, som de, i Aanden saae 

Olympens Himmel aaben staa, 

Naar han begejstret løfted Tryllestaven, — 

At han ved Kunstnermagtens »Bliv« 

Gav sine Skønhedssyner Liv, 

Et Liv, de vil i Evighed bevare, — 

At fra hans simple Værksted drog 
Aar efter Aar i Tog paa Tog 
Olympens genopvakte Gudeskare, - 



At aldrig har hans Kunstnerhaand 

Gjort Tjeneste i Modens Baand 

Og aldrig Døgnets Sms^ hans Valg dikteret ; 

Hver eneste Figur, han tvang 

Af Stenen frem ved Mejslens Klang, 

Var ædel, ren og skøn og inspireret ! 



En utalt Række store Mænd 

Fra Graven blev kaldt frem igen 

I alle Lande ved hans Mindesmærker; 

I Kirkehal og i Palads, 

I Slotsgaard og paa aaben Plads 

De staar som Billedkunstens Underværker. 



Men ser Alverden end fortabt 

Paa alt det Skønne, han har skabt, 

Eet overgaar dog Alt, hvad han fremstilled 

Og det er den forklarede. 

For ham kun aabenbarede 

Forløsers underfulde Alterbilled! 



Hvad Under, at han for sin Kunst 

Blev overøst med Fyrstegunst ! 

Han var jo meget mer end fyrstebaaret I 

Hvad Under vel, at Rang og Glans 

Ej daarede et Sind som hans, 

Hvem Himlen selv til Konge havde kaaret! 



Han hviler nu med Verdensry 

Derhjemme i sin Fødeby, 

Og selv han smykket har det Mausoleum, 

Hvortil med Sorg ham Folket bar, 

Saa ingen Drot i Verden har 

En Grav som — Thorvaldsens Museum. 



Vi Nordens Børn, der bygged her, 
Vi har den gamle Mester kær, 
Og, hædrende hans Guddomsgave, 
Hans Billed som en Helligdom 
Har vi bragt hid og plantet om; 
Her skal det staa som fjernt i Rom 
I Barberinis Have. 



12 

ET PIGEHJERTE. 



Paa Dissektionsbordets Marmorplade 
Ligger hun kold og stiv; 

Brat og tidligt maatte hun lade 

Sit unge, blomstrende Liv. 

Jo længer den gamle Prosektor stirrer 
Paa Hjertet, der nys fik Ro, 

Des' mere føler han. Synet forvirrer 
Hans faste Videnskabs-Tro. 

»Før turde vi Alle som Een erklære, 
Det var en afgjort Sag, 

At blot en Hjertefejl kunde være 

Grund til det dræbende Slag. 

Men nu! — At dette fejlfrie, fine 

Værk har hørt op at slaa — 

Det er ufatteligt. Her gaar mine 
Tanker aldeles istaa!« 

Fortabt maa han sænke de spejdende Blikke; 

Hans Lærdom vil ej staa ham bi. 
Hjertets Gaader kan man jo ikke 

Løse ved Anatomi. 

Lydefri skabt var den skønne Pige — 

Glad og lys og klar! 
En dejlig Drøm i sit unge, rige, 

Svulmende Hjerte hun bar. 

Den fyldte det helt, skønt Ingen det vidste; 

Men saa kom en uventet Dag, 
Hvorpaa den forsvandt. Det blev hendes sidste 

Da standsed det brat sine Slag. 

At blot ved et Budskab det unge, sunde 

Hjerte holdt op at slaa, 
Ak, det var naturligt nok; men det kunde 

Jo ikke de Lærde forstaa! 



MIT IDEAL. 



Hvordan hun i Eet og Alt skulde være, 

Den ønskede, anede Kvinde, 
Som jeg har drømt om, men næppe tænkt mig. 

End sige haabet, at finde — 
Det straalende, blendende Ideal, 

Som kun gennem Længselstaarerne 

De fantaserende »blege Ynglinger« 

Skimte i Labansaarene — ? 

12* 

Oprigtig talt: jeg har sikkert været 

Forelsket, saa ofte som Nogen. 
Nu husker jeg vistnok ikke ret mange 

Nummere af Katalogen; 
Men Eet, det veed jeg og tør komplet 

Slaa fast: jeg blev aldrig saa gal, 
At jeg til et Fri-Fantasi-Portræt 

Har søgt om dets Original. 

Jeg var jo ikke saa ubeskeden 

At tænke mig: et Ideal 
— Summen af Kvindefuldkommenheden — 

Og mig som partie egale, 
Jeg vovede derfor intet anmassende 

Ixions-Attentat, 
Men søgte en jordisk Halvdel, passende 

Til mit Tarv akkurat. 



Intet særligt Temperament 

Syntes mig obligatorisk, 
Intet Slags Lærdom eller Talent 

Fordrede jeg kategorisk. 
Barnlige Sjæle, vise Sibyller, 

Balsalens smilende Hær 
Og alle de smægtende Smaapigers Myller — 

Valgbar mig syntes Enhver. 

Hvert Fortrin jeg skattede efter Fortjeneste, 
Alt muligt Skønt var mig kært; 

Men blandt de Mange at finde den Eneste 
Blev mig i Længden for svært. 

Heldigvis, før jeg blev Pebersvend, 
I den Forvisning jeg havnede: 

At min Lykke jeg fandt kun hos Den, 
Der ejede just hvad jeg savnede. 



Der var jo Meget at bøde paa, 

Meget, der skulde suppleres. 
Fejl og Mangler, store og smaa, 

Som ikke skal specificeres. 
At de var mange, erkender jeg; 

Men selv om De helst vilde vide det, 
Hvilke de var, det fortæller jeg ej — 

Min Kone kan ikke lide det. 



182 



FEBRUAR. 



Februar blev Skrabekage, 
Dengang først man ordned Aaret; 
Derfor var det, at hans Dage 
Blev saa karrigt ham beskaaret. 
Ogsaa Vintrens værste Kulde 
Blev det ham, der maatte bære, 
Og af Aarets Fester skulde 
Fastetiden hans kun være. 
Derfor gjorde han Skandaler 
Og slog Gækken løs paa Trods — 
Derfor gav han Karnevaler 
Uden Faste her hos os. 



SEPTEMBER. 



Endt er Høsten. Agerens Guld 

Er gemt i Læs og i Lade. 

Blomstens Purpur er lagt i Muld, 

Skoven staar tavs og tankefuld. 

Smykket med brogede Blade. 

Aldrig den pranged med slig en Pragt, 

End ej, da den stod i sin vaargrønne Dragt, 

Og tusende Sangere jubled saa glade. 

Morgengylden og aftenrød 
Luer dens Krone i Solens Glød 
Mod mig, den enlige Gæst; 
Men ikke en eneste Fugletrille, 
Ikke en summende Bi eller Bille 
Hører jeg mere. Alt er stille, 
Alt staar rede til Afskedsfest. 



Dejlige Skov! Saa farverig 
Saae jeg Dig ingensinde 
Guld og Purpur! Ja, i en slig 
Højtidsklædning, en Dronning lig, 
Skal Du staa for mit Minde. 



Kun som en yndig Morgendrøm 
Dæmrer Dit Billed fra hine Dage: 
Det lyse Grønne, der svandt saa fage, — 
Fuglekvidderens Tonestrøm — 
Vaarvindens Hvisken saa bly og øm — 
Skovbundens Blomster, spæde og svage, - 
Den tindrende Luft 
Og den dyssende Duft 
Lod kun en Længsel, et Suk, tilbage. 



Alle de unge Løv var saa skønne, 
Lige smilende, lige grønne, — 
Farven kommer jeg kun ihu! 
Intet var mørknet, Intet blegnet. 

Ikke paa eet havde Lrvet tegnet 

Et Mærke, et Minde endnu. 

Da kommer Sommeren og med den 

Brændende Solskin og svidende Vinde. 

Tiden tegned med Pensel og Pen, 

Og snart saae jeg Vaarens Farve forsvinde. 

Nu kender jeg Bladene næppe igen, 

Saa tæt er de blevne 

Beskrevne. 
Stolte og stive de prunker og praler 
Med deres farvede Initialer, 
Ret som om Evighedsløfter de bar. 
Skønt Skriften, der luer gylden og klar, 
Siger: i første Storm vil falde 

Alle — alle! 



Tavse, højtidssmykkede Lund! 

Lad mig i denne solklare Stund 

Bringe Dig mit Farvel! 

Ogsaa for mig staar Aaret paa Hæld, 

Ogsaa for mig det lider mod Kvæld, 

Og nær er det lange Blund. 

Men rolig, som Du, kan jeg Afsked tage: 

Ogsaa jeg har jo aandet engang 

I en lysegrøn Vaar med Blomster og Sang, 

Med Drømmenætter og Længselsdage, 

Og efter en Sommer, rig og lang. 

Set Blomsterne segne, da Leen klang. 

Og hørt de jublende Sange bortdrage — 

Hvad har jeg mere tilbage! 

Fra Træet flagrer et gyldent Blad! — 

Er det et Svar 

Paa mit Hvad? 

I det friske Ar, 

Hvor nylig det sad, 
Fremtitter en nyfødt Knop, som spaar: 
Bag Løvfald og Vinter — der venter en Vaar! 



EN SAMTALE. 



Veninden: 

Kan Du, som har svømmet i Poesi 
Og nydt det Herligste, Livet ejer, 
Som Hustru til et berømt Geni — 
Kan Du nu virkelig finde Dig i 
En ægte, en simpel Hverdags-Plebejer? 

Enken: 

Ak jo ! Jeg veed, han har mange Lyder : 
Han er stridig, jaloux og brutal; — 
Men Du skulde vide, hvad det betyder: 
En Mand, der aldrig .... er geniali 

SOPHUS MADSEN. 

11^4 AAR. 



Jeg kender en Pusling, hvem Far og Mor 
og næsten et helt Halvhundrede 
Fastre og Mostre i enstemmigt Kor, 
lige fra han betraadte vor Jord, 

Uophørligt beundrede. 
For Tugt og Tvang har han været saa fri 
som Fuglene ude i Skovene; 
Og Pligter trykker ham aldrig, fordi 
han veed saa godt, at et født Geni 

ikke staar under Lovene. 
Han følger Bladenes Polemik 
om Literatur og saa videre, 
finder vor Kunst under al Kritik 
og »taler med« om Fremtids-Musik, 

Cigarer, Vin og Beridere. — 
Han har nu — i sit tolvte Aar — 
besøgt alle Hovedstæderne 
i Evropa. Den Stakkel! Naar 
engang han nærmer sig Livets Vaar, 
hvor sørgelig Lidt er det da, som staar 

tilbage af Ungdomsglæderne. 

HOBS DE CONGO URS. 



En Popularitet af første Sort, 

Der over Venne-Tryk og Fjende-Tort 

Staar paa en Piedestal, som Intet rokker — 

Nu ja: det lokker! 
Men stadigt gaa med Mængden paa Akkord 
Og pænt fortie Alt, hvad der er haardt, 
Og være Mester i den fine Sport: 
At danse mellem Æg paa Hosesokker — 
Det maa der Andre til, ja, det maa Pokker! 



At bukke for de Store — naa, lad gaa! 
Det er en Høflighed, jeg kan forstaa; 
Den, kan man gerne sige, skyldes Standen, 

Om ikke Manden. 
Men lægge sig paa Maven for de Smaa 
Og lyve dem al mulig Storhed paa 
Og krybe, for ved Kravlets Gunst at faa 
En Formands- eller Straamands-Post ved Banden, 
Nej fy! — ja, lige rent ud: Fy for Fanden! 

At Mange trænges om de Stores Bord, 

Hvor alt det Dyreste i Syd og Nord 

Er dækket op, og hvor der Intet spares, — 

Det kan forklares! 
Men hvor den gyldne Kalv bli'r prist i Kor, 
Og hver en dito Stud er Matador, 
Og man skal være vittig for sit FoV 
Og stemme i, hver Gang der dikkedares — 
Der er jeg ikke med — uh nej, bevares! 



Et hjælpsomt Broderskab er altid godt, 
Naar ej til Tak for Hjælpen, man har faa't. 
Man siden lystre skal den svorne Klikke 

Til Punkt og Prikke; 
Men skal man, al Retfærdighed til Spot, 
Fremhjælpe hver en Slyngel, naar han blot 
Er Klikkebroder, selv om han saa smaat 
Fortjente at ophjælpes med en Strikke — 
Nej, saa min Sandten, nej, det gør jeg ikke! 



Som ærlig Filantrop og Patriot 

Til Kamp imod den røde Sjælesot 

Og mod den sorte Tro, som slaar tildøde. 

Bør man jo møde; — 
Men løbe om som en forrykt Zelot 
Og præke Tro, hvor Intet bliver tro*t, 
Og ville reformere hver devot 
Papist og hver en nihilistisk Jøde — 
Nej, dertil har jeg ingen Tid at ødel 

Jeg har ej faaet Kald som Missionær, 
Jeg har tjent ud som aktiv Militær 
Og skal i Højres eller Venstres Hære 

Ej Rang begære; 
Men i min lille Skyttehule her 
Til begge Sider staar jeg for Gevær, 
Og dersom Nogen kommer den for nær, 
Velan, — saa ta'r jeg vel endnu Affære! 
Mig selv vil jeg minsæl ha' Lov at være! 



JULESTJERNEN. 



Den Stjerne, der lyste Magerne frem 
Til Barnets Krybbe i Bethlehem, 
Har vore Vismænd aldrig genfundet. 
Kun for de troende Børn gaar den op 
Over Juletræets tindrende Top — 
for dem er den ikke forsvundet! 

SKIFTENDE TIDER. 



Jeg ser den vilde Jernbanefart, 

Hvori Tiden jager forbi mig, 

Opad snart og nedad snart: 

Det gaar med Damp — det er aabenbart! 

Men køre med .... nej, Gud fri mig! 

Køre fra mig maa den saa gerne; 
Resten af min Vej er ikke lang. 
De nye Formaal er mig for fjærne, 
Og der er Saameget af det Moderne, 
Som helst jeg kun ser en passant. 



EPIGRAMMER. 



1. 

Et Visdomsord fra en Vismands Læbe 
Er: aldrig at ønske, men stadigt stræbe. 
Den Stræbende nærmer sig Maalet med Vished; 
Den Ønskende opnaar kun Utilfredshed. 



191 

2. 
Blæk og Papir er farlige Ting; 

Sort paa Hvidt skal man sky: 
Tie er Guld og tale kun Sølv, 

Men skrive — fy: det er Bly! 



3. 
Med Ret og Skel at skifte Sejrens Ære 

Var altid svært; 
Men enes om et Nederlags Misere 

har Ingen lært. 
Derfor jeg ene gaar mod mine Fjender — 
Jeg vil saa nødig slaas med mine Venner. 



4. 

Vel er det saa, at de Stores Spor 
kan føre Dig frem til det Største; 
Men følger Du dem, saa mærk mit Ord: 
Selv om Du derved blev aldrig saa stor, 
Du bliver dog aldrig den Første. 



5 

»Hvem maaler Elskerne med skævest Blik?« 

— De, der af haabløs Elskovsbrynde sukker! 
»Hvem skriver ubarmhjertigst Kunstkritik?« 

— Hvem Andre vel end Musernes Eunukker! 

6 

Den Farveblinde har sin svære Nød 
Med Spektrets brudte Straaler ret at skønne 
Ak, der er mangen Pog, som troer sig rød, 
netop fordi hans Tanker er saa grønne. 



7 
Det ærgrer altid Gaasen 

tilbage for Svanen at staa, 
Og Æslet skryder i Baasen, 
Fordi han for Hest ej maa gaa; 
Og ilde kvidrer saamangen 

travl og tænksom Skribent, 
fordi han stedes i Rangen 

Bag dem, der har faaet Talent. 

